Diari Oficial de la Generalitat Valenciana


Sumari del DOGV 3981, del 18-04-2001 (2001/3486)

ORDRE de 9 d'abril de 2001, de la Conselleria de Cultura i Educació, per la qual es convoquen procediments selectius d'ingrés i d'accés als cossos docents de professors d'Ensenyament Secundari, professors d'Escoles Oficials d'Idiomes i professors tècnics de Formació Professional i procediment per a l'adquisició de noves especialitats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3981

Data del DOGV
:   18-04-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3486


Data del document
:   09-04-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * personal docent
    * ensenyament professional
    * concurs administratiu
    * ensenyament d'idiomes
    * formació professional
    * ensenyament secundari

ORDRE de 9 d'abril de 2001, de la Conselleria de Cultura i Educació, per la qual es convoquen procediments selectius d'ingrés i d'accés als cossos docents de professors d'Ensenyament Secundari, professors d'Escoles Oficials d'Idiomes i professors tècnics de Formació Professional i procediment per a l'adquisició de noves especialitats. [2001/X3486]
  
El Reial Decret 850/1993, de 4 de juny, pel qual es regula l'ingrés i l'adquisició d'especialitats en els cossos de funcionaris docents a què fa referència la Llei Orgànica 1/1990, de 3 d'octubre, d'Ordenació General del Sistema Educatiu, disposa en l'article 5 que el Ministeri d'Educació i Cultura i els òrgans corresponents de les comunitats autònomes, una vegada publicades les seues respectives ofertes d'ocupació, realitzaran la convocatòria per a la provisió de les places autoritzades en les esmentades ofertes d'ocupació. El número 3 d'este mateix article establix que la referida convocatòria podrà incloure també els distints procediments d'accés, procediments regulats en el precitat reial decret i en el Reial Decret 575/1991, de 22 d'abril, pel qual es regula la mobilitat entre els cossos docents i l'adquisició de la condició de catedràtic.
  
D'altra banda, l'article 39 del Reial Decret 850/1993, de 4 de juny, establix que les administracions educatives determinaran, mitjançant les oportunes convocatòries, les especialitats que dins el cos de pertinença poden adquirir-se mitjançant el procediment descrit en el títol III de la mateixa norma reglamentària.
  
Aprovada l'oferta d'ocupació pública docent en l'àmbit de gestió de la Generalitat Valenciana per Decret 71/2001, de 2 d'abril, del Govern Valencià, complit el que preveu l'article 32 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servei de les Administracions Públiques, esta Conselleria, en ús de les competències que té atribuïdes, acorda convocar procediments selectius d'ingrés i d'accés als cossos de professors d'Ensenyament Secundari, professors d'escoles oficials d'Idiomes i professors tècnics de Formació Professional, i també procediment per a l'adquisició de noves especialitats, d'acord amb les bases següents:
  
TÍTOL I
  
Procediments selectius d'ingrés i d'accés
  
1. Normes generals
  
1.1 Es convoquen procediments selectius per a cobrir, en l'àmbit de gestió de la Conselleria de Cultura i Educació, 1.428 places del cos de professors d'Ensenyament Secundari, 40 places del cos de professors d'Escoles Oficials d'Idiomes i 61 places del cos de professors tècnics de Formació Professional, que es distribuïxen en la forma que es detalla a continuació:
  
1.2 Els qui concórreguen a estos procediments selectius i es troben prestant servicis amb caràcter definitiu com a funcionaris del cos de mestres en un servici especialitzat d'orientació educativa, psicopedagògica i professional desenrotllant funcions que es corresponen amb les atribuïdes als llocs de l'especialitat de Psicologia i Pedagogia del cos de professors d'Ensenyament Secundari de l'àmbit de gestió d'esta Conselleria, en el cas de superar este procediment romandran destinats com a funcionaris de carrera del cos de professors d'Ensenyament Secundari en la mateixa destinació que estiguen ocupant en el seu cos d'origen, sense que, per tant, consumisquen cap de les places que es convoquen de l'especialitat de Psicologia i Pedagogia del cos de professors d'Ensenyament Secundari.
  
1.3 Les places convocades per a ser cobertes pels qui tinguen la condició legal de persones amb minusvalideses, i també pels procediments d'accés a cos de grup superior i d'accés a cossos del mateix grup i nivell de complement de destinació, que queden sense adjudicar per falta d'aspirants que hagen superat el procés selectiu s'acumularan a la resta de places convocades pel sistema d'ingrés lliure.
  
1.4 Als presents procediments selectius els serà d'aplicació la Llei Orgànica 1/1990, de 3 d'octubre, d'Ordenació General del Sistema Educatiu (LOGSE); la Llei 17/1993, de 23 de desembre, sobre l'Accés a determinats sectors de la funció pública dels nacionals dels altres estats membres de la Comunitat Europea, en la redacció feta per la Llei 55/1999, de 29 de desembre, de Mesures Fiscals, Administratives i d'Ordre Social; el Reial Decret 850/1993, de 4 de juny, pel qual es regula l'ingrés i l'adquisició d'especialitats en els cossos de funcionaris docents a què fa referència la LOGSE; el Reial Decret 575/1991, de 22 d'abril, pel qual es regula la mobilitat entre els cossos docents i l'adquisició de la condició de catedràtic; el Reial Decret 1.701/1991, de 29 de novembre, pel qual s'establixen especialitats del cos de professors d'Ensenyament Secundari, s'hi adscriuen els professors corresponents a l'esmentat cos i es determinen les àrees i les matèries que haurà d'impartir el professorat respectiu; el Reial Decret 1.635/1995, de 6 d'octubre, pel qual s'adscriu el professorat dels cossos de professors d'Ensenyament Secundari i professors tècnics de Formació Professional a les especialitats pròpies de la formació professional específica; el Reial Decret 1.692/1995, de 20 d'octubre, pel qual es regula el títol professional d'especialització didàctica, modificat pel Reial Decret 321/2000, de 3 de març; el Reial Decret 777/1998, de 30 d'abril, pel qual es desenrotllen determinats aspectes de l'ordenació de la formació professional en l'àmbit del sistema educatiu; les altres disposicions de general aplicació, i també el que disposa la present convocatòria.
  
2. Requisits dels candidats
  
2.1 Per a ser admesos als procediments selectius, els aspirants hauran de reunir els requisits següents:
  
2.1.1 Requisits generals:
  
a) Ser espanyol, tindre la nacionalitat d'un estat membre de la Unió Europea o ser nacional d'un estat que en virtut d'un tractat internacional celebrat per esta i ratificat per Espanya, li siga d'aplicació la lliure circulació de treballadors en els termes en què esta es troba definida en el Tractat Constitutiu de la Unió Europea.
  
També hi podrà participar el cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, i també els seus descendents i els del seu cònjuge sempre que no estiguen separats de dret, menors de vint-i-un anys o majors d'esta edat que visquen al seu càrrec.
  
b) Tindre complits els díhuit anys i no excedir de l'edat establida per a la jubilació.
  
c) No patir cap malaltia ni estar afectat per cap limitació física o psíquica que siga incompatible amb l'exercici de la docència.
  
d) No haver sigut separat per expedient disciplinari del servici de qualsevol de les administracions públiques, ni trobar-se inhabilitat per a l'exercici de les funcions públiques.
  
Els aspirants als quals fa referència este apartat la nacionalitat dels quals no siga l'espanyola hauran d'acreditar, igualment, no estar sotmesos a cap sanció disciplinària o condemna penal que els impedisca, en el seu estat, l'accés a la funció pública.
  
e) No ser funcionari o funcionària de carrera o en pràctiques del mateix cos docent a què es pretenga ingressar.
  
f) Estar en possessió o en condicions d'obtindre, en el dia d'acabament del termini de presentació de sol·licituds, les titulacions que per a cada cos docent es detallen en les bases específiques de la present convocatòria.
  
2.1.2 Els aspirants que no posseïsquen la nacionalitat espanyola i que els seus coneixements de castellà no es deduïsquen del seu origen hauran d'acreditar uns coneixements adequats d'esta llengua de la forma que s'establix en la base 3.2.b) o mitjançant la realització de la prova descrita en la base 7.1.
  
2.1.3 Requisits específics per a participar per la reserva de minusvàlids. Hi podran participar per esta reserva aquells aspirants que, a més de reunir els requisits generals i els específics per a participar pel procediment d'ingrés lliure, tinguen reconeguda pels òrgans competents de la Generalitat Valenciana, de l'Estat o de la resta de les comunitats autònomes una disminució física de grau igual o superior al 33%, sempre que això no siga incompatible amb l'exercici de la docència.
  
L'opció per esta reserva haurà de formular-se en la sol·licitud de participació amb declaració expressa de reunir la condició exigida respecte a això, que s'acreditarà, si s'obtinguera plaça, mitjançant certificació dels òrgans competents.
  
No obstant això, si en la realització de les proves se suscitaren dubtes al tribunal respecte a la capacitat de l'aspirant per al desenrotllament de les activitats habitualment realitzades pels funcionaris del cos docent a què aspira ingressar, el tribunal podrà demanar el corresponent dictamen dels òrgans competents conformement al que preveu la base 10.1.1.c). En este cas, i fins que s'emeta el dictamen, l'aspirant podrà seguir participant condicionalment en el procés selectiu, i quedarà en suspens la resolució definitiva sobre l'admissió o l'exclusió del procés fins a la recepció del dictamen.
  
El procés selectiu es realitzarà en condicions d'igualtat amb els aspirants d'ingrés lliure, sense perjudici de les adaptacions previstes en la base 5.14 d'esta convocatòria.
  
Els aspirants que concórreguen per esta reserva no podran concórrer a la mateixa especialitat pel procediment d'ingrés lliure. Així mateix, només podran concórrer a una única especialitat per esta reserva de minusvalidesa.
  
2.1.4 Requisits específics per a participar pel procediment d'accés a cossos docents de grup superior. Podran participar en este procediment selectiu, per al qual es reserva un 50 per 100 de les places convocades, els funcionaris dels cossos i escales docents classificats en el grup «B» a què fa referència la vigent legislació de la funció pública que, estant en possessió de la titulació exigida per a l'ingrés en el cos docent pel qual participen i reunint les altres condicions generals a què fa referència l'apartat 2.1.1 d'esta base, hagen prestat, en acabar el termini de presentació d'instàncies, servicis en el seu cos d'origen durant un mínim de huit anys com a funcionaris de carrera.
  
Els aspirants que opten per este procediment d'accés no podran concórrer a la mateixa especialitat pel procediment d'ingrés lliure. Així mateix, només podran concórrer a una única especialitat per este procediment.
  
2.1.5 Requisits específics per a participar en el procediment d'accés a cossos docents classificats en el mateix grup i nivell de complement de destinació.
  
Podran participar en este procediment els funcionaris de carrera dels cossos i escales docents del mateix grup i nivell de complement de destinació que el cos a què aspiren a ingressar, sense que calga acreditar un límit d'antiguitat en el cos d'origen, sempre que posseïsquen la titulació exigida per a l'ingrés en el cos en qüestió.
  
L'accés al nou cos es podrà realitzar tant per la mateixa especialitat com per una especialitat diferent de la que l'aspirant siga titular en el seu cos d'origen.
  
Els aspirants que opten per este procediment d'accés no podran concórrer a la mateixa especialitat pel procediment d'ingrés lliure. Així mateix, solament serà possible participar en una única especialitat per este procediment.
  
2.2 Tots els requisits enumerats anteriorment hauran de posseir-se en el dia d'acabament del termini de presentació de sol·licituds i mantindre's fins al moment de la presa de possessió com a funcionaris de carrera.
  
3. Sol·licituds
  
3.1 Forma. Els qui desitgen prendre part en estos procediments selectius hauran de presentar una instància, conforme al model oficial, que els serà facilitada gratuïtament a les direccions territorials de Cultura i Educació de la Generalitat Valenciana i que també podrà ser impresa mitjançant la pàgina d'internet de la Conselleria de Cultura i Educació: (http://www.cult.gva.es/dgp).
  
Estes sol·licituds tindran assignat un número de referència identificador que serà diferent en cadascuna d'elles i, per tant, haurà de ser necessàriament un exemplar original (amb dos fulls autocopiadors) o bé un joc de tres còpies impreses mitjançant internet, de manera que no se'n podrà fer fotocòpies, atés que cada sol·licitud ha de tindre un número de referència diferenciat.
  
En omplir la sol·licitud, els aspirants tindran en compte, a més de les instruccions que s'hi adjunten, les següents:
  
a) Els aspirants faran constar en els requadres corresponents el cos i l'especialitat per la qual participen, i també la província on preferentment vulguen realitzar la prova.
  
b) Els aspirants amb minusvalideses hauran d'indicar-ho en la sol·licitud, utilitzant-ne el requadre 3.6. Així mateix, hauran de sol·licitar, expressant-ho en el requadre número 4, les possibles adaptacions de temps i mitjans per a la realització dels exercicis en què esta adaptació siga necessària.
  
c) Aquells aspirants que per reunir les condicions establides desitgen acollir-se a la reserva de minusvàlids hauran de consignar necessàriament en el requadre número 4 de la sol·licitud el percentatge de minusvalidesa que patixen i fer-ho constar en el requadre 2.2.d) de l'apartat 2 de la instància de participació, i també efectuaran la declaració expressa, prevista en la instància, de reunir els requisits exigits per a participar en l'esmentada reserva.
  
3.2 Documentació. A la instància de sol·licitud s'acompanyaran els documents següents:
  
a) Dos fotocòpies del document nacional d'identitat, document semblant del país d'origen o passaport.
  
b) Annex IV degudament emplenat per aquells participants que no posseïsquen la nacionalitat espanyola.
  
En este cas, aquells aspirants que estiguen exempts de la prova de coneixements de castellà hauran de presentar junt amb l'annex IV la fotocòpia compulsada del Diploma Superior d'Espanyol com a Llengua Estrangera establit pel Reial Decret 826/1988, de 20 de juliol, modificat i completat pel Reial Decret 1/1992, de 10 de gener, o el Certificat d'Aptitud d'Espanyol per a Estrangers expedit per les escoles oficials d'Idiomes, o el títol de Llicenciat en Filologia Hispànica o Romànica, o certificat acadèmic que acredite haver realitzat tots els estudis per a l'obtenció dels mencionats diplomes o titulacions.
  
c) La declaració, en el seu cas, referida en la base 14 de la present convocatòria per a no ser inclosos en les llistes d'aspirants per a ocupar llocs en règim d'interinitat.
  
3.3 Les sol·licituds es presentaran en les direccions territorials de Cultura i Educació d'Alacant, Castelló o València, o als llocs i forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, en relació amb el que disposa l'article 1 del Decret 130/1998, de 8 de setembre, del Govern Valencià. En el cas que s'optara per presentar la sol·licitud en una oficina de Correus, es farà en sobre obert perquè la instància siga datada i segellada pel funcionari o funcionària de Correus abans de ser certificada. Si no es realitzara d'esta manera, es considerarà presentada en la data d'entrada de qualsevol dels llocs establits en el paràgraf anterior.
  
Les sol·licituds subscrites pels participants a l'estranger podran cursar-se en el termini assenyalat en l'apartat 3.4 de la present base a través de les representacions diplomàtiques o consulars espanyoles corresponents, que les trametran seguidament a l'organisme competent. Els interessats adjuntaran a la sol·licitud el comprovant bancari d'haver satisfet el pagament dels drets d'examen.
  
3.4 El termini de presentació de sol·licituds serà de vint dies naturals comptats a partir de l'endemà de la publicació de la convocatòria en el Diari Oficial de la Generalitat Valenciana.
  
3.5 Els drets d'examen seran de 4.333 PTA (26,04 euros) per als cossos de professors d'Ensenyament Secundari i d'escoles oficials d'Idiomes i de 3.059 PTA (18,38 euros) per al cos de professors tècnics de Formació Professional, que inclou la formació de l'expedient, i s'ingressaran mitjançant l'imprés de la instància de participació en alguna de las entitats de crèdit col·laboradores que en figuren al marge i que vénen determinades en l'annex I de l'Ordre de 26 de febrer de 1993, de la Conselleria d'Economia i Hisenda. Les despeses de transferència aniran a càrrec dels interessats. En la sol·licitud haurà de figurar el segell de l'entitat bancària, acreditatiu del pagament de drets, la manca o l'abonament fora de termini determinarà l'exclusió de l'aspirant. En cap cas la presentació i el pagament en l'entitat bancària suposarà eliminació del tràmit de presentació, en termini i forma, de la sol·licitud.
  
De conformitat amb el que disposa l'article 129 bis de la Llei 12/1997, de 23 de desembre, de Taxes de la Generalitat Valenciana, en la redacció que fa la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, estan exempts del pagament de la taxa d'inscripció en proves selectives per a l'accés a cossos docents els aspirants amb discapacitats iguals o superiors a 33%, sempre que ho justifiquen documentalment. A este efecte, hauran d'adjuntar a la sol·licitud certificació expedida per l'organisme corresponent en què s'acredite l'esmentat grau de discapacitat. I hauran d'ingressar la quantitat de 517 PTA (3,10 euros) en concepte de taxa per la formació de l'expedient.
  
4. Admissió d'aspirants
  
4.1 Finalitzat el termini de presentació d'instàncies, la Direcció General de Personal dictarà resolució declarant aprovada la llista provisional d'admesos i exclosos, que publicarà en el Diari Oficial de la Generalitat Valenciana. En la llista hauran de constar els cognoms, nom, número del document nacional d'identitat, procediment selectiu, cos docent i especialitat pels quals hi participen, província de preferència per a realitzar les proves i, també, si es produïx, la causa d'exclusió.
  
4.2 Els aspirants exclosos disposaran d'un termini de deu dies, comptats a partir de l'endemà de la publicació de la resolució, per a esmenar el defecte que n'haja motivat l'exclusió. Així mateix, aquells aspirants que hagen detectat errades en la consignació de les seues dades personals podran manifestar-ho en el mateix termini. Les reclamacions es dirigiran a la Direcció General de Personal i es presentaran per qualsevol de les formes previstes en l'apartat 3.3 de la present convocatòria.
  
4.3 Les reclamacions presentades seran acceptades o denegades per resolució expressa del director general de Personal, per la qual es declararà aprovada la llista definitiva d'admesos i exclosos, que serà publicada en el Diari Oficial de la Generalitat Valenciana.
  
4.4 Contra esta resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, segons la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, de Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal en el termini d'un mes comptat des de l'endemà de la seua publicació o interposar-se directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació.
  
4.5 El fet de figurar en la relació d'admesos no prejutja que es reconega als interessats la possessió dels requisits exigits en els procediments que es convoquen mitjançant la present ordre. Quan de l'examen de la documentació que haja de presentar-se en el cas de ser seleccionat, d'acord amb la base 10 d'esta convocatòria, es desprenga que no posseïxen algun dels requisits, els interessats decauran en tots els drets que pogueren derivar-se de la seua participació en estos procediments.
  
4.6 De conformitat amb el que s'ha establit en l'article 9.4 de la Llei 12/1997, de 23 de desembre, de Taxes de la Generalitat Valenciana, no es farà la devolució de les taxes per drets d'examen en els supòsits d'exclusió dels aspirants dels procediments selectius per causes imputables exclusivament als interessats.
  
5. Òrgans de selecció
  
5.1 La selecció dels participants en els distints procediments selectius a què fa referència esta convocatòria serà realitzada per les comissions de selecció i els tribunals que seran nomenats a l'efecte per la Direcció General de Personal. L'esmentat nomenament es publicarà en el Diari Oficial de la Generalitat Valenciana.
  
5.2 Composició dels tribunals. D'acord amb el que disposen el articles 7.3 i 7.4 del Reial Decret 850/1993, de 4 de juny, els tribunals estaran compostos per funcionaris de carrera en actiu dels cossos docents o del cos d'inspectors al servici de l'administració educativa o del cos d'inspectors d'Educació en nombre imparell, no inferior a cinc. Per als presents procediments es fixa la composició de tots els tribunals en cinc membres.
  
La totalitat dels membres dels tribunals pertanyeran a cossos d'igual o superior grup de classificació que el que correspon al cos a què opten els aspirants.
  
En la designació dels tribunals es vetlarà pel principi d'especialitat, d'acord amb el qual, la majoria dels seus membres hauran de ser titulars de l'especialitat objecte del procés selectiu.
  
Els tribunals estaran integrats per:
  
- Un president, designat directament per la Direcció General de Personal.
  
- Quatre vocals, designats per sorteig públic entre funcionaris de carrera en actiu del cos corresponent, habilitats en l'especialitat assignada al tribunal i adscrits en l'àmbit de la direcció territorial de Cultura i Educació on actuarà el tribunal. En el cas que no siga possible la realització del sorteig entre els funcionaris amb destinació en un determinat àmbit territorial, este es realitzarà entre tots els qui, reunint les condicions enumerades, tinguen la seua destinació en l'àmbit territorial de la Comunitat Valenciana. Excepcionalment, quan no hi haja funcionaris en servici actiu en nombre suficient o quan les característiques de l'especialitat així ho aconsellen, el director general de Personal podrà designar directament estos vocals entre funcionaris dels cossos docents, de conformitat amb el que s'ha establit en esta base.
  
Podran nomenar-se tants tribunals com calguen per a cada especialitat, i també es podran nomenar tribunals diferents per al procediment d'ingrés lliure i per a distints procediments d'accés a altres cossos docents.
  
Quan el nombre d'aspirants presentats a una especialitat siga reduït i no resulte aconsellable nomenar tribunals diferents per a jutjar el procediment d'ingrés lliure i els distints procediments d'accés, es podrà nomenar un únic tribunal que actuarà de forma separada per a cadascun d'estos procediments.
  
Actuarà com a secretari el vocal de menor antiguitat en el cos, llevat que el tribunal acorde determinar-ho d'una altra manera.
  
Per a cada tribunal es designarà, per igual procediment, un tribunal suplent, excepte en aquells casos en què no siga possible comptar amb vocals suficients que reunisquen els requisits exigits en la present base.
  
5.3 Composició de les comissions de selecció. Quan en funció del nombre d'aspirants i places convocades siga necessari nomenar més d'un tribunal per a alguna de les especialitats, es constituirà una comissió de selecció per cadascuna d'estes especialitats.
  
Estes comissions estaran formades per un nombre imparell de membres no inferior a cinc, que hauran de reunir els requisits enumerats en l'apartat 5.2 d'esta base per als components dels tribunals. Les comissions seran designades per la Direcció General de Personal i publicada la seua composició en el Diari Oficial de la Generalitat Valenciana, que inclourà la designació del seu president.
  
En aquelles especialitats en què es nomene tribunal únic, este actuarà a més a més com a comissió de selecció, sense que per això canvien de funcions en la comissió de selecció els membres del tribunal.
  
Per al nomenament de secretari en la comissió de selecció s'atendrà al que disposa l'apartat 5.2 d'esta base per al nomenament de secretari de tribunal.
  
5.4 De conformitat amb l'article 11.1 del Reial Decret 850/1993, de 4 de juny, la participació en els òrgans de selecció té caràcter obligatori.
  
5.5 Abstenció. Els membres dels òrgans de selecció hauran d'abstindre's d'intervindre quan concórreguen en ells circumstàncies de les previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o si hagueren realitzat tasques de preparació d'aspirants a proves selectives d'accés als cossos respectius en els cinc anys anteriors a la publicació d'esta convocatòria.
  
Els presidents sol·licitaran dels membres dels òrgans de selecció la declaració expressa de no trobar-se sotmesos en les circumstàncies previstes en el paràgraf anterior, i a este efecte notificaran a la Direcció General de Personal les abstencions que s'hi produïsquen.
  
5.6 El termini per a manifestar l'abstenció serà de deu dies comptats a partir de l'endemà de la publicació en el Diari Oficial de la Generalitat Valenciana del nomenament dels òrgans de selecció.
  
5.7 Recusació. Així mateix, els aspirants podran recusar els membres del tribunal o de la comissió de selecció quan concórreguen en ells les circumstàncies a què fa referència el punt 5.5 d'esta mateixa base.
  
5.8 Prèvia convocatòria dels presidents, es constituiran els tribunals i les comissions de selecció, amb l'assistència del president i del secretari o, si es produïx, dels qui els substituïsquen i l'assistència de la meitat, almenys, dels seus membres.
  
Llevat que hi concórreguen circumstàncies excepcionals, l'apreciació de les quals correspondrà a la Direcció General de Personal, una vegada constituïts els òrgans de selecció, per a actuar vàlidament es requerirà la presència del president o presidenta i del secretari o secretària o, si es produïx, dels qui els substituïsquen i la presència de la meitat, almenys, dels seus membres.
  
La suplència dels presidents dels tribunals s'autoritzarà per la Direcció General de Personal; la dels vocals, pel president que hi haja d'actuar, que haurà de recaure sobre algun dels vocals suplents que figuren en la disposició que els haja nomenats.
  
No obstant això, si en el moment del començament de les proves algun tribunal no ha pogut constituir-se, malgrat haver-se acudit al procediment previst, la Direcció General de Personal adoptarà les mesures procedents per a garantir el dret dels aspirants a la participació en el procediment selectiu.
  
5.9 Amb anterioritat a la iniciació dels procediments selectius a què fa referència esta convocatòria, la Direcció General de Personal publicarà en el Diari Oficial de la Generalitat Valenciana resolució per la qual es nomena els nous membres dels òrgans de selecció que hagen de substituir els qui hagen perdut la seua condició per alguna de les causes previstes en els apartats 5.5 i 5.7 d'esta base.
  
5.10 Funcions dels tribunals. Correspon als tribunals:
  
- La qualificació de les distintes proves de la fase d'oposició.
  
- La valoració dels mèrits de la fase de concurs.
  
- El desenrotllament del procediment selectiu d'acord amb el que disposa la present convocatòria.
  
5.11 Els tribunals podran proposar a la Direcció General de Personal la incorporació als seus treballs d'assessors especialistes i d'ajudants tècnics. Seran funcions dels primers, l'assessorament als membres de l'òrgan de selecció en l'avaluació dels coneixements i dels mèrits objecte de la seua especialitat. Els ajudants col·laboraran amb estos òrgans mitjançant la realització de les tasques tècniques de suport que estos els assignen. En la seua activitat, els uns i els altres es limitaran a l'exercici de les seues respectives competències. La seua designació correspon a la Direcció General de Personal.
  
5.12 Funcions de les comissions de selecció. Correspon a les comissions de selecció:
  
- La coordinació dels tribunals, en especial pel que fa a l'elaboració de les proves pràctiques.
  
- La determinació dels criteris d'actuació dels tribunals i la seua homogeneïtzació.
  
- L'agregació de les puntuacions corresponents a les distintes fases dels procediments selectius, l'ordenació dels aspirants i la declaració dels qui els hagen superats.
  
- L'elaboració i la publicació de les llistes d'aspirants seleccionats, i també la seua elevació a l'òrgan convocador.
  
Al llarg del desenrotllament dels procediments selectius, les comissions de selecció resoldran tots els dubtes que pogueren sorgir en aplicació d'estes normes, i també com s'ha d'actuar en els casos no previstos.
  
5.13 El procediment d'actuació dels òrgans de selecció s'ajustarà en tot moment al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5.14 Els òrgans de selecció adoptaran les mesures que calguen en aquells casos que resulte necessari, de forma que els aspirants amb minusvalideses gaudisquen de semblants oportunitats per a la realització dels exercicis que la resta dels participants. En este sentit, s'establiran per a les persones amb minusvalideses que ho sol·liciten en la forma prevista en la base 3.1 d'esta convocatòria les adaptacions possibles en temps i mitjans per a la seua realització.
  
5.15 En cap cas les comissions de selecció podran declarar que han superat el procediment un nombre superior d'aspirants al de les places convocades. Qualsevol proposta d'aprovats que contravinga el que s'ha establit anteriorment serà nul·la de ple dret.
  
5.16 Els òrgans de selecció que actuen en estes proves selectives tindran dret a la indemnització per raó del servici prevista en el Decret 24/1997, d'11 de febrer.
  
6. Començament i desenrotllament de les proves
  
6.1 Començament. La realització de la primera prova per als aspirants en els procediments d'ingrés lliure i de reserva de minusvàlids es realitzarà el dia 27 de juny de 2001, sense perjudici del que preveu la base 7.1 per a la prova de coneixements de castellà. L'hora i el lloc on hagen de realitzar-se, es determinarà en la resolució per la qual es declare aprovada la llista definitiva d'admesos i exclosos.
  
Les proves de la fase d'oposició es podran realitzar el dies següents: 28, 29 i 30 de juny i 2, 3, 4, 5, 6, 7, 9, 10, 11, 12, 13, 14, 16 i 17 de juliol.
  
Els aspirants s'hi hauran de presentar amb el document nacional d'identitat o document semblant del país d'origen, passaport o permís de conducció on aparega la fotografia del titular.
  
Els aspirants seran convocats per a les seues actuacions davant dels tribunals en única crida, i seran exclosos del procediment selectiu aquells que no hi compareguen, excepte en els casos de força major degudament justificats i considerats pel tribunal. A este efecte, els convocats per a un exercici col·lectiu hauran de fer la seua presentació davant el tribunal en l'hora i la data fixades en les crides. En el cas de proves individuals, els aspirants convocats per a cada dia hauran d'estar presents a l'hora fixada pel tribunal com a hora d'inici de les actuacions.
  
Una vegada començades les actuacions davant el tribunal no serà obligatòria la publicació de les successives crides dels aspirants en el Diari Oficial de la Generalitat Valenciana. Estos anuncis hauran de fer-se públics pels tribunals als locals on s'estiguen celebrant les proves amb quaranta-huit hores, almenys, d'antelació al començament.
  
6.2 Desenrotllament. L'ordre d'actuació dels aspirants s'iniciarà alfabèticament pel primer d'aquells el primer cognom del qual comence per la lletra que per a enguany s'establisca per resolució de la Direcció General de la Funció Pública.
  
Aquells tribunals que no compten amb aspirants el primer cognom dels quals comence per l'esmentada lletra iniciaran l'ordre d'actuació per la lletra o lletres següents en ordre alfabètic.
  
En qualsevol moment els tribunals podran requerir els opositors perquè acrediten la seua identitat.
  
Així mateix, si els tribunals tingueren coneixement que algun dels aspirants no posseïx la totalitat dels requisits exigits per la present convocatòria, prèvia audiència de l'interessat, hauran de proposar la seua exclusió al director general de Personal, comunicant-li així mateix les inexactituds o falsedats formulades per l'aspirant en la sol·licitud d'admissió al procediment selectiu als efectes procedents.
  
Contra la resolució d'exclusió de l'aspirant, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, segons la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, de Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal en el termini d'un mes comptat des de l'endemà de la seua notificació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua notificació.
  
7. Sistema de selecció
  
7.1 Prova d'acreditació de coneixements de castellà per als aspirants que no posseïsquen la nacionalitat espanyola i els coneixements de l'esmentada llengua no es deduïsca del seu origen. Amb caràcter previ a la realització de les proves de la fase d'oposició, estos aspirants hauran d'acreditar els coneixements de castellà mitjançant la realització d'una prova, en la qual es comprovarà que posseïxen un nivell adequat de comprensió i expressió oral i escrita en esta llengua.
  
El contingut de la prova d'acreditació de coneixements de castellà s'ajustarà al que s'ha disposat en l'annex III del Reial Decret 826/1988, de 20 de juliol, pel qual s'establixen diplomes acreditatius de coneixements d'espanyol com a llengua estrangera.
  
Acabat el termini de presentació d'instàncies, la Direcció General de Personal dictarà resolució per la qual es regularà esta prova i s'anunciarà el lloc, la data i l'hora de realització, que es publicarà en el Diari Oficial de la Generalitat Valenciana.
  
Per a la realització d'esta prova, el tribunal estarà constituït preferentment per professors d'espanyol per a estrangers de les escoles oficials d'Idiomes.
  
La qualificació de la prova serà d'«apte» o «no apte», i serà necessari obtindre la valoració d'«apte» per a passar a realitzar les proves de la fase d'oposició.
  
Queden eximits de realitzar esta prova aquells que estiguen en possessió del Diploma Superior d'Espanyol com a Llengua Estrangera establit pel Reial Decret 826/1988, de 20 de juliol, modificat i completat pel Reial Decret 1/1992, de 10 de gener, o del Certificat d'Aptitud d'Espanyol per a Estrangers expedit per les escoles oficials d'Idiomes, o del títol de llicenciat en Filologia Hispànica o Romànica.
  
El certificat corresponent o, si s'escau, la fotocòpia compulsada del títol o diploma, serà aportat pels aspirants en la documentació que acompanya la sol·licitud per a prendre part en el procediment selectiu.
  
7.2 Fase de concurs.
  
7.2.1 Només seran tinguts en compte els mèrits perfeccionats amb anterioritat a l'acabament del termini de presentació de sol·licituds establit en l'apartat 3.4 d'esta ordre, acreditats documentalment com s'indica en els respectius annexos. A este efecte, els tribunals podran acarar els documents que aporten els aspirants per a la valoració del seus mèrits.
  
Els aspirants es responsabilitzen expressament de la documentació aportada. En cas de falsedat o manipulació en algun document decauran en el dret a la participació en la present convocatòria, amb independència de la responsabilitat que se'n derive.
  
L'administració es reserva el dret a requerir en qualsevol moment del desenrotllament del procediment l'acreditació de la documentació que es considere necessària.
  
7.2.2 Procediment d'ingrés lliure i reserva de minusvàlids. Presentació de mèrits.
  
Per a la valoració dels mèrits, els aspirants que superen la prova segona de la fase d'oposició, els presentaran davant el corresponent tribunal, ordenats segons els tres blocs que conformen el barem de l'annex I d'esta convocatòria, i hi adjuntaran el model de declaració de mèrits de l'annex IX, que els serà facilitat en el seu moment pel tribunal.
  
A este efecte, quan els tribunals facen pública la qualificació de l'esmentada prova segona, publicaran, així mateix, als taulers d'anuncis del lloc d'actuació la data i l'hora en què hagen d'entregar-se els referits mèrits.
  
La citació per a l'entrega de mèrits no serà abans de 48 hores comptades a partir de la publicació de les qualificacions de la prova segona.
  
7.2.3 Procediments d'accés a cos de grup superior i accés a cos del mateix grup. Presentació de mèrits.
  
A este efecte, els aspirants per estes modalitats presentaran davant el corresponent tribunal la documentació relativa als mèrits, ordenada segons els tres blocs que conformen els barems dels annexos II i III d'esta convocatòria, i hi adjuntaran el model de declaració de mèrits de l'annex IX, que els serà facilitat en el seu moment pel tribunal, tot això abans de començar la realització de la prova.
  
7.3 Fase d'oposició en els procediments selectius d'ingrés lliure i de reserva de minusvàlids.
  
7.3.1 En esta fase es valoraran els coneixements específics dels candidats necessaris per a impartir la docència, la seua aptitud pedagògica i el seu domini de les tècniques necessàries per a l'exercici docent.
  
7.3.2 La valoració d'estos coneixements es durà a terme a través de la realització per l'aspirant davant el tribunal de les proves següents:
  
Primera. Prova escrita: Consistirà en el desenrotllament per escrit de dos temes. El primer dels temes serà elegit pel candidat d'entre dos extrets a l'atzar pel tribunal dels corresponents a la part «A» del temari. El segon serà extret a l'atzar pel tribunal dels corresponents a la part «B». Per al seu desenrotllament, els aspirants disposaran de quatre hores: dos per a cadascun dels temes.
  
Finalitzada la prova, els tribunals procediran a la crida dels opositors perquè estos efectuen la lectura pública de l'exercici realitzat.
  
Segona. Prova pràctica: La prova de caràcter pràctic s'ajustarà a les característiques que s'establixen en l'annex VI per a cadascuna de les especialitats convocades.
  
El temps de què disposaran els candidats per a la realització d'esta prova serà el que determine la comissió de selecció o el tribunal, si s'escau.
  
Tercera. Prova oral: Consistirà en l'exposició oral d'un tema elegit pel candidat entre dos extrets a l'atzar, per ell mateix, de la part «A» del temari de l'especialitat. L'exposició tindrà dos parts. La primera d'elles versarà sobre els aspectes científics o de contingut del tema. En la segona, l'aspirant haurà de fer referència a la relació del tema amb el currículum oficial de la Comunitat Valenciana per al seu tractament didàctic. L'esmentat tractament consistirà en la programació didàctica del tema, o d'una unitat didàctica o de treball extreta d'ell, indicant, en qualsevol cas, els objectius, capacitats, continguts, activitats d'ensenyament i aprenentatge i d'avaluació, i també els recursos necessaris per al desenrotllament. A este fi, els candidats podran elegir el curs d'Educació Secundària Obligatòria o de Batxillerat o, si escau, el mòdul professional i cicle formatiu sobre el qual realitzaran este supòsit didàctic.
  
En l'especialitat de Psicologia i Pedagogia, la part de la prova que fa referència a la relació del tema amb el currículum i el seu tractament didàctic consistirà en la descripció de pautes d'actuació amb l'alumnat.
  
Finalitzada l'exposició, el tribunal podrà debatre amb el candidat sobre el contingut de la seua intervenció.
  
L'exposició i el debat esmentats, que seran públics, tindran una durada màxima de 60 minuts i de 30 minuts, respectivament. L'opositor disposarà de dos hores per a la seua preparació, i podrà utilitzar-hi el material que estime oportú.
  
7.3.3 Les proves de les especialitats d'idiomes moderns del cos de professors d'escoles oficials d'Idiomes, i també de les especialitats d'Anglés, de Francés i de Llengua i Literatura Valenciana del cos de professors d'Ensenyament Secundari es desenrotllaran en l'idioma corresponent.
  
7.4 Fase d'oposició en el procediment selectiu d'accés a cos de grup superior.
  
La prova d'esta fase tindrà per objecte valorar tant els coneixements sobre la matèria com els recursos didàctics i pedagògics dels candidats, i constarà d'una part oral i d'una part de contingut pràctic.
  
La part oral consistirà en una exposició a la qual seguirà un debat d'un tema de l'especialitat a què s'opte elegit pel candidat d'entre sis extrets per sorteig dels que componen la part «A» del temari de la seua especialitat.
  
L'exposició versarà sobre els aspectes científics del tema i haurà de fer referència a la relació del tema amb el currículum establit per la Conselleria de Cultura i Educació i al seu tractament didàctic. Este tractament didàctic consistirà en la programació didàctica del tema elegit, o d'una unitat didàctica extreta d'ell, referida a un determinat cicle o curs elegit lliurement per l'aspirant, indicant en qualsevol cas els objectius, continguts, activitats d'ensenyament i aprenentatge i d'avaluació, i també els recursos necessaris per al seu desenrotllament.
  
L'exposició i el debat, que seran públics, tindran una durada màxima de 60 minuts i de 15 minuts, respectivament. L'opositor disposarà de dos hores per a la seua preparació, i hi podrà utilitzar el material que estime oportú.
  
La part de contingut pràctic serà proposada pels tribunals i s'ajustarà a les característiques descrites en l'annex VI per a cadascuna de les especialitats. Per a la seua realització, els candidats disposaran del temps que establisquen els tribunals en la convocatòria als opositors.
  
La prova de les especialitats d'Anglés, de Francés i de Llengua i Literatura Valenciana del cos de professors d'Ensenyament Secundari es desenrotllaran en l'idioma corresponent.
  
7.5 Fase d'oposició en el procediment selectiu d'accés a cossos del mateix grup i nivell de complement de destinació.
  
7.5.1 Per als aspirants que concórreguen a este procediment d'accés per la mateixa especialitat de què siguen titulars en el seu cos d'origen, la prova consistirà en l'exposició seguida d'un debat, ambdós orals, d'un projecte docent elaborat pel candidat.
  
L'exposició del projecte docent tindrà una durada màxima d'un hora, seguida d'un debat que tindrà una durada màxima de 15 minuts.
  
7.5.2 Per als aspirants que concórreguen a este procediment d'accés per distinta especialitat de la que siguen titulars en el seu cos d'origen, la prova consistirà en l'exposició seguida d'un debat, ambdós orals, d'un tema de l'especialitat a què s'opte, elegit pel candidat entre sis extrets per sorteig d'entre els que componen la part «A» del temari de la seua especialitat.
  
L'exposició tindrà dos parts. La primera d'elles versarà sobre els aspectes científics del tema. En la segona, els aspirants hauran de fer referència a la relació del tema amb el currículum de la Conselleria de Cultura i Educació i al seu tractament didàctic.
  
El tractament didàctic consistirà en la programació didàctica del tema elegit, o d'una unitat didàctica extreta d'ell, referida a un determinat cicle o curs elegit lliurement per l'aspirant, indicant, en qualsevol cas, els objectius, continguts, activitats d'ensenyament i aprenentatge i d'avaluació, i també els recursos necessaris per al seu desenrotllament.
  
L'opositor disposarà de dos hores per a la seua preparació, i podrà utilitzar-hi el material que estime oportú. L'exposició i el plantejament didàctic tindran una durada màxima d'una hora. La durada màxima del debat serà de 15 minuts.
  
La prova inclourà un segona part de contingut pràctic que serà proposada pels tribunals i s'ajustarà a les característiques descrites en l'annex VI per a cadascuna de les especialitats. Per a la realització d'esta part els candidats disposaran del temps que establisquen els tribunals en la convocatòria als opositors.
  
7.5.3 Les proves de les especialitats d'idiomes moderns del cos de professors d'escoles oficials d'Idiomes es desenrotllaran en l'idioma corresponent.
  
8. Qualificació
  
8.1 Valoració de la fase de concurs. L'assignació de la puntuació que corresponga als aspirants en esta fase, segons els barems arreplegats en els annexos I, II i III de la present convocatòria, es portarà a efecte pels tribunals corresponents.
  
La puntuació aconseguida pels aspirants en la fase de concurs es farà pública al tauler d'anuncis dels llocs d'actuació dels corresponents tribunals.
  
Els interessats podran presentar en contra, en el termini de 3 dies a partir de l'endemà de la seua exposició, les al·legacions que estimen oportunes mitjançant escrit dirigit al president del tribunal, a qui correspon l'estudi i la resolució.
  
Una vegada estimades o desestimades les reclamacions presentades, els tribunals faran públics els resultats de la valoració definitiva dels mèrits de tots els aspirants que hagen realitzat la tercera prova de la fase d'oposició, en el cas dels participants pels procediments d'ingrés lliure o reserva de minusvàlids, i dels qui realitzen la prova única en el cas dels procediments d'accés a altres cossos. L'esmentada publicació es portarà a terme als taulers d'anuncis dels llocs d'actuació dels corresponents tribunals, entenent-se efectuada amb ella el tràmit de notificació de la resolució de les al·legacions.
  
Contra esta resolució, els interessats podran interposar recurs d'alçada davant el director general de Personal, en el termini d'un mes a comptar des de l'endemà de la seua publicació als taulers d'anuncis, d'acord amb el que preveuen els articles 107, 114 i 115 de la Llei 30/1992, de 26 de novembre, en la redacció donada per la Llei 4/1999, de 13 de gener.
  
La documentació presentada no serà tornada als participants i quedarà en poder de l'administració convocadora, sense perjudici del que dispose l'article 35 de la Llei 30/1992.
  
8.2 Qualificació de les proves de la fase d'oposició.
  
8.2.1 Procediments d'ingrés lliure i reserva de minusvàlids.
  
6.6.5.5 Prova escrita.
  
Els tribunals valoraran esta prova del procés selectiu de zero a deu punts, i distribuiran la puntuació en un 50% per a cadascun dels temes.
  
Per a la superació d'esta prova, l'opositor haurà d'haver-hi obtingut una puntuació igual o superior a cinc punts.
  
La puntuació de cada aspirant en esta prova serà la mitjana aritmètica de les qualificacions de tots els membres presents en el tribunal. Quan entre les puntuacions atorgades pels membres del tribunal existisca una diferència de tres o més enters, seran automàticament excloses les qualificacions màxima i mínima, i es resoldrà la puntuació mitjana entre les qualificacions restants.
  
Finalitzada la prova, els tribunals faran pública, als taulers d'anuncis dels locals on actuen, la puntuació obtinguda per tots els participants, i hi figurarà separadament la d'aquells que hagen superat esta prova i que podran accedir a la prova següent.
  
8.3.3.1 Prova pràctica. Els tribunals qualificaran esta prova de zero a deu punts, els candidats hauran d'obtindre per a la seua superació una puntuació igual o superior a cinc punts. Finalitzada esta prova, els tribunals exposaran als taulers d'anuncis, on esta s'haguera realitzat, la puntuació obtinguda per tots els aspirants, i haurà de figurar-hi separadament la d'aquells que l'hagen superada.
  
La puntuació de cada aspirant s'obtindrà d'igual forma que en la prova anterior.
  
8.5.0.5 Valoració de la prova oral de la fase d'oposició. Els tribunals valoraran esta prova de zero a deu punts, i en diferenciaran cadascuna de les parts. Cadascuna de les parts de què consta l'exposició oral serà qualificada de zero a cinc punts. Per a superar la prova, els aspirants hi hauran d'obtindre una puntuació igual o superior a cinc punts, agregades les puntuacions de les dos parts de què consta l'exposició oral del tema.
  
La puntuació de cada aspirant s'obtindrà d'igual forma que en les dos proves anteriors.
  
La publicació de les qualificacions corresponents a esta última prova es referirà exclusivament a aquells candidats que hagen sigut seleccionats d'acord amb el que preveu l'article 32.1 del Reial Decret 850/1993, de 4 de juny.
  
5.4.9.6 La qualificació corresponent a la fase d'oposició serà la mitjana aritmètica de les puntuacions obtingudes en les proves integrants d'esta fase, quan totes elles hagen sigut superades.
  
Finalitzada l'última prova, els tribunals facilitaran a la comissió de selecció els resultats obtinguts pels aspirants que hagen superat totes les proves, amb aproximació de fins a deu mil·lèsimes, amb indicació del seu número del document nacional d'identitat o document anàleg per als estrangers, i també els resultats de la valoració definitiva dels mèrits dels qui han realitzat la tercera prova de la fase d'oposició.
  
8.2.2 Procediment d'accés a cos de grup superior.
  
Els tribunals qualificaran esta prova de zero a deu punts, i els aspirants hauran d'aconseguir un mínim de quatre punts per a superar-la. La distribució de la puntuació es realitzarà en les proporcions següents: primera part de la prova, 60%, i part pràctica, 40%.
  
La puntuació de cada aspirant en esta prova serà la mitjana aritmètica de les qualificacions de tots els membres presents en el tribunal. Quan entre les puntuacions atorgades pels membres del tribunal existisca una diferència de tres o més enters, seran automàticament excloses les qualificacions màxima i mínima, i la puntuació mitjana es resoldrà entre les qualificacions restants.
  
Finalitzada la prova, els tribunals exposaran les qualificacions obtingudes pels aspirants al lloc d'actuació i facilitaran a la comissió de selecció les puntuacions obtingudes pels aspirants que l'hagen superada, amb aproximació de fins a deu mil·lèsimes, amb indicació del número del document nacional d'identitat o document anàleg per als estrangers, i també els resultats de la valoració definitiva dels mèrits al·legats.
  
8.2.3 Procediment d'accés a cos del mateix grup i nivell de complement de destinació.
  
Els tribunals qualificaran esta prova de zero a deu punts, i els aspirants hauran d'aconseguir un mínim de quatre punts per a superar-la.
  
Per als aspirants per este procediment d'accés que concórreguen per a distinta especialitat de la que siguen titulars en el seu cos d'origen, la distribució de la puntuació es realitzarà en les proporcions següents: primera part de la prova, 60%, i part pràctica, 40%.
  
La puntuació de cada aspirant en esta prova serà la mitjana aritmètica de les qualificacions de tots els membres presents en el tribunal. Quan entre les puntuacions atorgades pels membres del tribunal existisca una diferència de tres o més enters, seran automàticament excloses les qualificacions màxima i mínima, i la puntuació mitjana es resoldrà entre les qualificacions restants.
  
Finalitzada la prova, els tribunals facilitaran a la comissió de selecció les puntuacions obtingudes pels aspirants que l'hagen superada, amb aproximació de fins a deu mil·lèsimes, amb indicació del número del document nacional d'identitat o document anàleg per als estrangers, i també els resultats de la valoració definitiva dels mèrits al·legats.
  
8.2.4 Els tribunals confeccionaran llistes diferenciades d'aspirants segons que el sistema pel qual hagen participat siga d'ingrés lliure, reserva de minusvàlids o per algun dels procediments d'accés.
  
Únicament a aquells aspirants que hagen superat totes les proves corresponents a la fase d'oposició se'ls sumarà la puntuació obtinguda en la fase de concurs a fi d'obtindre la puntuació global a què fa referència l'apartat 9.1 de la present ordre.
  
9. Superació del procediment selectiu
  
9.1 Procediments d'ingrés lliure i reserva de minusvàlids. Superaran estos procediments i, per tant, es declararà que han superat el procés selectiu, aquells aspirants que, ordenats segons la puntuació global assignada, de conformitat amb el que disposa l'article 31 del Reial Decret 850/1993, de 4 de juny, els corresponga un número d'ordre igual o inferior al nombre de places convocades.
  
Per a l'obtenció de la puntuació global, la comissió de selecció ponderarà en dos terços la puntuació obtinguda en la fase d'oposició i en un terç la puntuació obtinguda en la fase de concurs. La suma de les ponderacions d'ambdós fases constituirà la puntuació global.
  
9.2 Procediments d'accés a cos docent de grup superior i d'accés a cos docent classificat en el mateix grup i nivell de complement de destinació. Superaran estos procediments i, per tant, es declararà que han superat el procés selectiu aquells aspirants que, havent obtingut almenys quatre punts en la prova, i ordenats segons la suma de les puntuacions aconseguides en el concurs i en la prova, obtinguen un número d'ordre igual o inferior al nombre de places convocades per a estos procediments.
  
9.3 Normes comunes a tots els procediments.
  
De conformitat amb el que s'ha establit en la base 5.12 de la present convocatòria, correspon a la comissió de selecció l'agregació de les puntuacions corresponents a les distintes fases dels procediments selectius, l'ordenació dels aspirants d'acord amb les puntuacions totals aconseguides i la declaració dels qui hagen aprovat estos procediments. A estos efectes, s'atindran al que es disposa en els subapartats següents.
  
9.3.1 Les comissions de selecció agregaran, una vegada ponderades, si així procedix, les puntuacions de la fase de concurs a aquells aspirants que hagen aconseguit les puntuacions mínimes exigides en cada procediment en la fase d'oposició, els ordenaran segons les puntuacions totals obtingudes i determinaran els aspirants que han superat els corresponents processos d'acord amb el que s'ha establit en els apartats 9.1 i 9.2 de la present base.
  
9.3.2 En el cas que en ordenar els aspirants es produïren empats, estos es resoldran atenent, successivament, als criteris següents:
  
a) Per als aspirants que concórreguen pels procediments d'ingrés lliure i reserva de minusvàlids:
  
1. Major puntuació en la fase d'oposició.
  
2. Major puntuació en cadascun dels exercicis de l'oposició, per l'ordre en què estos s'hagen realitzat.
  
3. Major puntuació en els apartats del barem de mèrits, per l'ordre en què estos apareguen en l'annex I de la convocatòria.
  
4. Major puntuació en els subapartats del barem de mèrits, per l'ordre en què apareguen en l'annex I de la convocatòria.
  
5. Sorteig públic realitzat per la comissió de selecció.
  
b) Per als aspirants que concórreguen pels procediments d'accés a cos de grup superior i accés a cos del mateix grup i nivell de complement de destinació:
  
1. Major puntuació en la prova.
  
2. Major puntuació en la valoració de l'apartat 1 de l'annex II o III de la convocatòria.
  
3. Major puntuació en la valoració de l'apartat 2 de l'annex II o III de la convocatòria.
  
4. Major puntuació en la valoració de l'apartat 3 de l'annex II o III de la convocatòria.
  
5. Major puntuació en els subapartats dels apartats 1, 2 i 3 de l'annex II o III per l'ordre en què apareixen relacionats.
  
6. Sorteig públic realitzat per la comissió de selecció.
  
9.3.3 Quan es determine els aspirants que han superat el procediment selectiu corresponent a l'ingrés lliure, les comissions de selecció acumularan a les places inicialment assignades a este procediment totes aquelles altres que hagueren quedat vacants en la resta de procediments.
  
9.3.4 En cap cas podrà declarar-se que han superat el procediment selectiu, i per tant que han aprovat, un major nombre d'aspirants que el nombre de places convocades.
  
9.3.5 Les comissions de selecció, finalitzades les actuacions a què fan referència els apartats anteriors, elaboraran la llista d'aspirants seleccionats. Per a això, confeccionaran una llista d'aspirants seleccionats de la seua especialitat, en la qual figurarà, en primer lloc, els aspirants que hagen accedit des de cossos del mateix grup; en segon lloc, des de cossos de distint grup, i, en tercer lloc, la resta dels aspirants, on figuraran separadament aquells que hagen superat el procediment selectiu per la reserva de minusvàlids. Dins de cadascun d'estos grups, els aspirants seleccionats s'ordenaran d'acord amb el que s'ha establit en les bases anteriors.
  
9.3.6 Esta llista es farà pública als taulers d'anuncis de les direccions territorials de Cultura i Educació i en la Conselleria de Cultura i Educació. Un exemplar de la mateixa s'elevarà a l'òrgan convocador amb la resta de la documentació corresponent al desenrotllament del procediment selectiu.
  
9.3.7 Contra l'acte de les comissions de selecció, pel qual s'aprova la llista d'aspirants seleccionats, podrà interposar-se recurs d'alçada davant el director general de Personal en el termini d'un mes a comptar des de l'endemà de la data de publicació de la llista als taulers d'anuncis corresponent, de conformitat amb el que disposen els articles 107, 114 i 115 de la Llei 30/1992, en la redacció donada per la Llei 4/1999, de 13 de gener.
  
9.3.8 Els aspirants que superen el procediment selectiu per dos o més cossos o per dos o més especialitats del mateix cos hauran d'exercir opció per un dels llocs, podent sol·licitar pròrroga per a la realització del període de pràctiques en l'altre o altres llocs.
  
9.3.9 Els aspirants que concórreguen i superen el procediment selectiu per a l'ingrés en el mateix cos en convocatòries corresponents a distintes administracions educatives hauran d'optar, en el termini de deu dies comptats a partir de l'endemà de la publicació de les llistes d'aprovats, per una d'elles, mitjançant instància dirigida a la Direcció General de Personal, renunciant a tots els drets que poguera correspondre'ls per la seua participació en les restants. Si no es realitza esta opció, l'acceptació del primer nomenament s'entendrà com a renúncia tàcita als restants.
  
9.3.10 Aquells que superen les proves selectives acreditaran els seus coneixements orals i escrits de valencià amb la presentació dels certificats, diplomes o títols que hagen sigut homologats per la Generalitat Valenciana, segons disposa l'article 9.4 del text refós de la Llei de la Funció Pública Valenciana, aprovat pel Decret Legislatiu de 24 d'octubre de 1995, del Consell de la Generalitat Valenciana.
  
Els candidats que superen les proves selectives i que no estiguen en possessió del Certificat de Capacitació per a l'Ensenyament en Valencià, expedit per la Conselleria de Cultura i Educació, seran convocats a una prova de nivell II del Pla de Formació Lingüisticotècnica en Valencià del professorat no universitari, regulat per l'Ordre de 5 de febrer de 1997 (DOGV número 2.968, de 10 d'abril). Aquells que superen la prova hauran d'inscriure's en un dels cursos de formació tècnica següents: curs específic «A», curs específic «B» o curs específic «C», regulats per l'ordre esmentada, i així obtindre el Certificat de Capacitació. Aquells que no superen la prova estaran obligats a la realització dels oportuns cursos que s'organitzen a l'efecte, de manera que hi puguen adquirir la competència lingüística necessària.
  
9.3.11 La declaració de pròrroga en la fase de pràctiques o la renúncia als drets derivats del procediment selectiu no suposarà modificació en les places assignades a la resta d'aspirants.
  
10. Presentació de documents
  
10.1 En el termini de quinze dies hàbils, a comptar des de l'endemà de la publicació de la llista d'aspirants que han superat els procediments selectius, estos hauran de presentar en la direcció territorial de Cultura i Educació corresponent, per qualsevol dels mitjans assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb el que disposa l'article 1 del Decret 130/1998, de 8 de setembre, del Govern Valencià, la documentació següent:
  
10.1.1 Tots els aspirants que hagen superat el procés selectiu hauran de trametre la documentació general següent:
  
a) Fotocòpia compulsada del títol al·legat per a participar-hi o certificació acadèmica original, o fotocòpia compulsada, que acredite haver realitzat tots els estudis per a l'obtenció del títol, i el certificat de pagament dels drets d'expedició del títol (Ordre de 8 de juliol de 1988). En el cas que la data del títol o del certificat acadèmic siga posterior al dia que va expirar el termini de presentació de sol·licituds fixat en la convocatòria, s'hi haurà de fer constar la data d'acabament dels estudis.
  
En el cas que la titulació s'haja obtingut a l'estranger, s'hi haurà d'adjuntar la corresponent homologació o credencial de reconeixement a l'empara del que disposa el Reial Decret 1.665/1991, de 25 d'octubre.
  
b) Declaració jurada o promesa de no haver sigut separat, mitjançant expedient disciplinari, del servici de cap administració pública, ni trobar-se inhabilitat per a l'exercici de funcions públiques, segons el model que figura en l'annex V de la present convocatòria.
  
Els aspirants que no posseïsquen la nacionalitat espanyola hauran de presentar declaració jurada o promesa de no estar sotmesos a cap sanció disciplinària o condemna penal que els impedisca, al seu estat, l'accés a la funció pública, segons el model que figura com a annex V de la present convocatòria.
  
c) Els aspirants que hagen fet valer la seua condició de persones amb minusvalideses hauran de presentar certificat dels òrgans competents de la Generalitat Valenciana, de l'Estat o de la resta de les comunitats autònomes que acredite esta condició i, igualment, hauran de presentar certificat dels esmentats òrgans acreditatiu de la compatibilitat amb l'exercici de la funció docent.
  
d) Fotocòpia del document nacional d'identitat.
  
e) Els aspirants que no posseïsquen la nacionalitat espanyola i que hi participen en virtut del que preveu el paràgraf segon de la base 2.1.1.a) hauran d'acreditar documentalment el compliment de l'esmentat requisit.
  
f) Certificat mèdic acreditatiu de no patir cap malaltia, ni estar afectat per cap limitació física o psíquica que siga incompatible amb l'exercici de la docència.
  
10.1.2 A més de la documentació general, els aspirants hauran de presentar, igualment, depenent del cos pel qual hagen superat el procés selectiu, la documentació següent:
  
a) Per al cos de professors d'Ensenyament Secundari:
  
Títol professional d'Especialització Didàctica o certificat d'Aptitud Pedagògica o, si hi manca, documentació justificativa que acredite la dispensa d'este requisit, segons el que preceptua l'apartat 1.2.b) de les bases específiques d'esta convocatòria.
  
Quan s'al·legue, en substitució del títol professional d'Especialització Didàctica o del certificat d'Aptitud Pedagògica, docència efectiva durant dos cursos acadèmics complets s'acreditarà, si es tracta d'un centre públic, mitjançant certificat expedit pel secretari, amb el vistiplau del director del centre, consignant-se el número de registre personal, i si es tracta d'un centre privat, mitjançant certificat del director del centre amb el vistiplau de la inspecció educativa.
  
b) Per al cos de professors tècnics de Formació Professional:
  
Aquells aspirants als quals els siga d'aplicació la disposició transitòria segona del Reial Decret 777/1998, de 30 d'abril, hauran d'acreditar, a més de l'equivalència a efecte de docència, la seua experiència docent durant, almenys, dos anys en centres educatius públics dependents de la Conselleria de Cultura i Educació mitjançant certificat expedit pel secretari, amb el vistiplau del director del centre o centres on hagueren prestat els seus servicis.
  
10.2 Aquells que tingueren la condició de funcionaris públics de carrera estaran exempts de justificar documentalment les condicions i els requisits ja demostrats per a obtindre el seu anterior nomenament, i hauran de presentar en este cas un certificat o full de servicis de la direcció territorial de Cultura i Educació corresponent, de la Conselleria de Justícia i Administració Pública o del ministeri o organisme de què depenga, per a acreditar esta condició, en la qual es consignen de manera expressa les dades següents:
  
a) Indicació del cos a què pertanyen, número de registre de personal i si es troben en servici actiu.
  
b) Nombre d'anys com a funcionaris de carrera.
  
c) Lloc i data de naixement.
  
d) Títol acadèmic que posseïxen i data d'expedició.
  
Quan els certificats o fulls de servicis es referisquen al professor que ha participat pel procediment d'accés a cossos docents de grup superior, indicaran expressament que els aspirants reunixen tots els requisits que s'exigixen per a participar per este procediment.
  
Si en el certificat no pot fer-se constar alguna de les dades exigides en el paràgraf anterior per no estar en els expedients personals dels interessats, estos hauran de trametre separadament la documentació que les acredite.
  
10.3 Els aspirants que havent superat els processos selectius ja estiguen prestant servicis remunerats en l'administració com a funcionaris de carrera, interins o com a personal laboral, sense perjudici de la situació administrativa o laboral que d'acord amb la normativa vigent els corresponga, hauran de formular opció per la percepció de remuneracions durant la seua condició de funcionaris en pràctiques, de conformitat amb el que preveu el Reial Decret 456/1986, de 10 de febrer.
  
10.4 Els qui dins el termini fixat, llevat dels casos de força major, no presentaren la documentació, o del seu examen es deduïra que manquen d'algun dels requisits assenyalats en la base 2, no podran ser nomenats funcionaris de carrera i quedaran anul·lades les seues actuacions, sense perjudici de la responsabilitat en què hagueren incorregut per falsedat en la sol·licitud inicial.
  
11. Nomenament de funcionaris en pràctiques
  
11.1 La Direcció General de Personal nomenarà funcionaris en pràctiques, al llarg del curs escolar, els aspirants seleccionats que no estiguen exempts de la seua realització, bé en vacants o bé en substitucions de caràcter temporal en centres dependents de la Conselleria de Cultura i Educació. Estos aspirants hauran de realitzar les pràctiques en les destinacions adjudicades, i a este efecte s'entén que renuncien al procediment selectiu aquells aspirants que no s'hi incorporen.
  
11.2 Estan exempts de la realització de la fase de pràctiques els aspirants seleccionats que hagen accedit per algun dels procediments d'accés regulats en esta ordre, i també aquells aspirants que acrediten haver prestat servicis com a funcionaris docents de carrera durant un curs escolar com a mínim.
  
Estos aspirants podran optar per ser nomenats funcionaris en pràctiques i incorporar-se a la destinació que els siga adjudicada i en este cas quedaran exempts de l'avaluació, i a este efecte hauran de romandre en esta situació fins al nomenament com a funcionaris de carrera o bé optar per romandre en els seus cossos d'origen fins que se'ls nomene funcionaris de carrera amb la resta d'aspirants seleccionats de la seua promoció.
  
11.3 Les destinacions obtingudes per a la realització del període de pràctiques tindran caràcter provisional. Tant els aspirants que han sigut nomenats funcionaris en pràctiques, com aquells altres aspirants que, estant exempts de la realització de la fase de pràctiques, han optat per romandre en els seus cossos d'origen, queden obligats a participar en els successius concursos de provisió de places que es convoquen, fins a l'obtenció d'una destinació definitiva en centres directament gestionats per la Conselleria de Cultura i Educació.
  
12. Fase de pràctiques
  
12.1 Les pràctiques tindran per objecte comprovar l'aptitud per a la docència dels aspirants que han superat el concurs oposició i formaran part del procés selectiu.
  
12.2 La durada de la fase de pràctiques serà de sis mesos, i el seu desenrotllament serà regulat mitjançant resolució de la Direcció General de Personal.
  
Es crearan comissions qualificadores de la fase de pràctiques que coordinaran les activitats d'inserció al centre i de formació, que hauran de realitzar els candidats. Se'n determinarà la composició en la resolució que regule la fase de pràctiques.
  
El candidat serà tutelat, en esta fase, per un professor que designarà la comissió qualificadora corresponent.
  
Finalitzada la fase de pràctiques, les comissions qualificadores seran les encarregades de l'avaluació final d'acord amb els criteris que establisca la citada resolució, amb la qualificació d'«apte» o «no apte».
  
12.3 Els aspirants que no superen la fase de pràctiques per haver sigut declarats no aptes podran incorporar-se amb els aspirants seleccionats del següent concurs oposició que es convoque, per a repetir, per una sola vegada, la realització de la fase de pràctiques.
  
En este últim cas, el número d'ordre que ocuparà serà l'immediatament següent al que corresponga a l'últim dels aspirants seleccionats de la seua especialitat de la promoció a què s'incorpore. Els qui no s'incorporen per a repetir la fase de pràctiques o aquells que siguen declarats no aptes per segona vegada perdran tots els drets al seu nomenament com a funcionaris de carrera, mitjançant resolució motivada de la Direcció General de Personal, d'acord amb el que disposa l'article 34 del Reial Decret 850/1993, de 4 de juny.
  
12.4 Des del moment del nomenament de funcionaris en pràctiques fins al nomenament com a funcionaris de carrera, el règim juridicoadministratiu dels opositors serà el de funcionaris en pràctiques, sempre que estigueren ocupant un lloc docent.
  
13. Nomenament de funcionaris de carrera
  
13.1 Conclosa la fase de pràctiques i comprovat que tots els aspirants declarats aptes en esta reunixen els requisits generals i específics de participació establits en la present convocatòria, la Direcció General de Personal aprovarà l'expedient del procés selectiu, que publicarà en el Diari Oficial de la Generalitat Valenciana i remetrà al Ministeri d'Educació, Cultura i Esport, que realitzarà el nomenament com a funcionaris de carrera del cos docent pel qual hagen participat dels aspirants seleccionats en els procediments selectius duts a terme per la present convocatòria.
  
13.2 Destinació en propietat definitiva. D'acord amb el que preveu l'article 13.d) del Reial Decret 850/1993, de 4 de juny, els aspirants que hagen superat el procés selectiu hauran d'obtindre la seua primera destinació definitiva en l'àmbit de gestió de la Conselleria de Cultura i Educació, i acudiran amb caràcter forçós al concurs, conforme disposa l'article 2, en els apartats 2 i 3 del Reial Decret 2.112/1998, de 2 d'octubre.
  
14. Ocupació de llocs en règim d'interinitat
  
Per a cadascuna de les especialitats objecte d'esta convocatòria, les llistes d'aspirants per a ocupar llocs en règim d'interinitat previstes en l'apartat 1.c) de la Resolució de 18 de juny de 1993, de la Direcció General de Personal, estaran formades pels participants en el procediment selectiu que, no havent resultat seleccionats, hagen obtingut, almenys, cinc punts en un dels exercicis de la fase d'oposició.
  
Estes llistes s'ordenaran per blocs d'acord amb el nombre d'exercicis superats i, dins d'estos blocs, per la millor puntuació obtinguda en cadascun d'ells.
  
En qualsevol cas, estos aspirants es comprometen a justificar que es troben en possessió dels requisits per a l'ocupació del lloc pel qual s'han presentat en el procediment selectiu en el moment que hi siguen requerits per l'administració.
  
Aquells aspirants que no desitgen formar part de les mencionades llistes hauran de fer-ho constar mitjançant declaració expressa en este sentit, que haurà d'adjuntar-se a la instància de participació en el moment de la seua presentació conformement al model que figura en l'annex VII.
  
Bases específiques
  
1. Cos de professors d'Ensenyament Secundari
  
1.1 Distribució de places per especialitats i sistemes d'accés:
  
1.2 Titulacions exigides.
  
a) Estar en possessió o en condicions d'obtindre el títol de doctor, enginyer, arquitecte, llicenciat o equivalent a efecte de docència.
  
De conformitat amb el que s'ha establit en el Reial Decret 1.542/1994, de 8 de juliol, en la disposició addicional primera del Reial Decret 850/1993 i en l'article 22.1 i en l'annex VI a) del Reial Decret 777/1998, de 30 d'abril, són equivalents a efecte de docència les titulacions que es detallen per a cada especialitat a continuació:
  
1. Formació i Orientació Laboral
  
- Diplomat en Ciències Empresarials.
  
- Diplomat en Relacions Laborals.
  
- Diplomat en Treball Social.
  
- Diplomat en Educació Social.
  
- Diplomat en Gestió i Administració Pública.
  
2. Informàtica
  
- Diplomat en Estadística.
  
- Enginyer tècnic en Informàtica de Gestió.
  
- Enginyer tècnic en Informàtica de Sistemes.
  
3. Música
  
- Títol de professor superior expedit a l'empara del Decret 2.618/1966, de 10 de setembre.
  
- Títol de professorat i títol professional expedit a l'empara del Decret de 15 de juny de 1942.
  
- Diplomes de capacitat corresponents a plans d'estudi anteriors.
  
4. Tecnologia
  
- Enginyer tècnic.
  
- Arquitecte tècnic.
  
- Diplomat de la Marina Civil.
  
5. Anàlisi i Química Industrial
  
- Enginyer tècnic industrial, especialitat en Química Industrial.
  
- Enginyer tècnic forestal, especialitat en Indústries Forestals.
  
6. Construccions Civils i Edificació
  
- Arquitecte tècnic.
  
- Enginyer tècnic industrial, en totes les seues especialitats.
  
- Enginyer tècnic d'Obres Públiques, en totes les seues especialitats.
  
- Enginyer tècnic en Topografia.
  
7. Hoteleria i Turisme
  
- Diplomat en Turisme.
  
8. Intervenció Sociocomunitària
  
- Mestre, en totes les seues especialitats.
  
- Diplomat en Educació Social.
  
- Diplomat en Treball Social.
  
9. Organització i Processos de Manteniment de Vehicles
  
- Diplomat en Navegació Marítima.
  
- Diplomat en Radioelectrònica Naval.
  
- Diplomat en Màquines Navals.
  
- Enginyer tècnic aeronàutic, en totes les seues especialitats.
  
- Enginyer tècnic agrícola, en totes les seues especialitats.
  
- Enginyer tècnic forestal, en totes les seues especialitats.
  
- Enginyer tècnic de Mines, en totes les seues especialitats.
  
- Enginyer tècnic naval, especialitat en Propulsió i Servicis del Vaixell.
  
- Enginyer tècnic d'Obres Públiques, en totes les seues especialitats.
  
- Enginyer tècnic industrial, en totes les seues especialitats.
  
10. Organització i Projectes de Fabricació Mecànica
  
- Enginyer tècnic industrial, en totes les seues especialitats.
  
- Enginyer tècnic de Mines, en totes les seues especialitats.
  
- Enginyer tècnic en Disseny Industrial.
  
- Enginyer tècnic aeronàutic, especialitat en Aeronaus, especialitat en Equips i Materials Aeroespacials.
  
- Enginyer tècnic naval, especialitat en Estructures Marines.
  
- Enginyer tècnic agrícola, especialitat en Explotacions Agropequàries, especialitat en Indústries Agràries i Alimentàries, especialitat en Mecanització i Construccions Rurals.
  
- Enginyer tècnic d'Obres Públiques, especialitat en Construccions Civils.
  
- Diplomat en Màquines Navals.
  
11. Organització i Projectes de Sistemes Energètics
  
- Enginyer tècnic industrial, en totes les seues especialitats.
  
- Enginyer tècnic aeronàutic, en totes les seues especialitats.
  
- Enginyer tècnic d'Obres Públiques, en totes les seues especialitats.
  
- Enginyer tècnic en Telecomunicacions, en totes les seues especialitats.
  
- Enginyer tècnic naval, en totes les seues especialitats.
  
- Enginyer tècnic agrícola, en totes les seues especialitats.
  
- Enginyer tècnic de Mines, en totes les seues especialitats.
  
- Diplomat en Màquines Navals.
  
12. Processos en la Indústria Alimentària
  
- Enginyer tècnic agrícola, especialitat en Indústries Agràries i Alimentàries.
  
13. Processos i Productes de Vidre i Ceràmica
  
- Enginyer tècnic industrial, especialitat en Química Industrial.
  
14. Processos i Productes en Fusta i Moble
  
- Enginyer tècnic forestal, especialitat en Indústries Forestals.
  
- Enginyer tècnic industrial, especialitat en Mecànica.
  
- Enginyer tècnic en Disseny Industrial.
  
- Arquitecte tècnic.
  
15. Sistemes Electrotècnics i Automàtics
  
- Diplomat en Radioelectrònica Naval.
  
- Enginyer tècnic aeronàutic, especialitat en Aeronavegació.
  
- Enginyer tècnic en Informàtica de Sistemes.
  
- Enginyer tècnic industrial, especialitat en Electricitat, especialitat en Electrònica Industrial.
  
- Enginyer tècnic en Telecomunicació, en totes les seues especialitats.
  
16. Sistemes Electrònics
  
- Diplomat en Radioelectrònica Naval.
  
- Enginyer tècnic aeronàutic, especialitat en Aeronavegació.
  
- Enginyer tècnic en Informàtica de Sistemes.
  
- Enginyer tècnic industrial, especialitat en Electricitat, especialitat en Electrònica Industrial.
  
- Enginyer tècnic en Telecomunicació, en totes les seues especialitats.
  
Les titulacions indicades corresponen al catàleg de títols universitaris oficials i a les que s'hi hagen incorporat successivament.
  
També són equivalents a efecte de docència les titulacions homòlogues a les especificades, segons el Reial Decret 1.954/1994, de 30 de setembre.
  
En el cas que les esmentades titulacions s'hagen obtingut a l'estranger, haurà d'haver-se concedit la corresponent homologació segons el Reial Decret 86/1987, de 16 de gener, o el seu reconeixement a l'empara del que s'ha establit per la Directiva 89/48/CEE i el Reial Decret 1.665/1991, de 25 d'octubre.
  
b) Estar en possessió del títol professional d'Especialització Didàctica o del certificat d'Aptitud Pedagògica. Estan dispensats d'este requisit els qui posseïsquen el títol de mestre, diplomat en Professorat d'Educació General Bàsica, mestre de Primer Ensenyament o llicenciat en Pedagogia, i també aquells participants que aspiren a ingressar en les especialitats de Tecnologia i Psicologia i Pedagogia o en alguna de les especialitats corresponents a la formació professional específica.
  
Igualment, de conformitat amb el que s'ha establit en el Reial Decret 1.692/1995, de 20 d'octubre, modificat pel Reial Decret 321/2000, de 3 de març, pel qual es regula el títol professional d'Especialització Didàctica, estaran dispensats els qui acrediten haver prestat docència durant dos cursos acadèmics complets en centres públics o privats, degudament autoritzats, dels al·ludits en els articles 10 i 13 de la Llei Orgànica 8/1985, de 3 de juliol, Reguladora del Dret a l'Educació.
  
1.3 Temaris.
  
- Per a les especialitats de Biologia i Geologia, Dibuix, Educació Física, Filosofia, Física i Química, Francés, Grec, Geografia i Història, Anglés, Llatí, Llegua Castellana i Literatura, Matemàtiques, Música, Psicologia i Pedagogia i Tecnologia: Ordre de 9 de setembre de 1993 (BOE de 21 de setembre).
  
- Per a les especialitats de Formació i Orientació Laboral, Informàtica, Anàlisi i Química Industrial, Assessoria i Processos d'Imatge Personal, Construccions Civils i Edificació, Hoteleria i Turisme, Intervenció Sociocomunitària, Organització i Processos de Manteniment de Vehicles, Organització i Projectes de Fabricació Mecànica, Organització i Projectes de Sistemes Energètics, Processos en la Indústria Alimentària, Processos i Productes en Vidre i Ceràmica, Processos i Productes en Fusta i Moble, Sistemes Electrònics i Sistemes Electrotècnics i Automàtics: Ordre d'1 de febrer de 1996 (BOE de 13 de febrer).
  
- Per a l'especialitat de Llengua i Literatura Valenciana: Part «A», annex VIII de la present ordre, i part «B», Ordre de 9 de setembre de 1993 (BOE de 21 de setembre).
  
- Per a l'especialitat d'Economia: Part «A», Ordre d'1 de febrer de 1996 (BOE de 13 de febrer), i part «B», annex IV de l'Ordre de 9 de setembre de 1993 (BOE de 21 de setembre).
  
2. Cos de professors d'escoles oficials d'Idiomes
  
2.1 Distribució de places per especialitats i sistemes d'accés.
  
Especialitat Ingrés Reserva de Accés a cossos Total
  
 lliure minusvàlids del mateix grup i nivell
  
Alemany 7 - - 7
  
Espanyol
  
per a estrangers 2 - 1 3
  
Francés 5 - 1 6
  
Anglés 9 1 1 11
  
Italià 2 - - 2
  
Portugués 3 - - 3
  
Rus 2 - - 2
  
Valencià 5 - 1 6
  
Totals 35 1 4 40
  
2.2 Titulacions exigides.
  
Estar en possessió o en condicions d'obtindre el títol de doctor, enginyer, arquitecte, llicenciat o equivalent a efecte de docència.
  
En el cas que les esmentades titulacions s'hagen obtingut a l'estranger, haurà d'haver-se concedit la corresponent homologació segons el Reial Decret 86/1987, de 16 de gener, o el seu reconeixement a l'empara del que s'ha establit per la Directiva 89/48/CEE i el Reial Decret 1.665/1991, de 25 d'octubre.
  
2.3 Temaris
  
- Per a les especialitat d'Alemany, Espanyol per a Estrangers, Francés, Anglés, Italià i Portugués: Ordre de 9 de setembre de 1993 (BOE de 21 de setembre).
  
- Per a l'especialitat de Valencià:
  
· Part «A»: annex X de la present ordre.
  
· Part «B»: Ordre de 9 de setembre de 1993 (BOE de 21/9/93)
  
- Per a l'especialitat de Rus:
  
· Part «A»: Ordre de 30 d'abril de 1996 (BOE d'11 de maig de 1996).
  
· Part «B»: Ordre de 9 de setembre de 1993 (BOE de 21 de setembre).
  
3. Cos de professors tècnics de Formació Professional
  
3.1 Distribució de places per especialitats i sistemes d'accés.
  
Especialitat Ingrés lliure Reserva de Total
  
 minusvàlids
  
Cuina i Pastisseria 6 1 7
  
Estètica 4 - 4
  
Fabricació i Instal·lació
  
de Fusteria i Moble 2 - 2
  
Instal·lació i Manteniment
  
d'Equips Tèrmics i de Fluids 5 - 5
  
Instal·lacions Electrotècniques 9 1 10
  
Manteniment de Vehicles 7 - 7
  
Mecanitzat i Manteniment
  
de Màquines 9 - 9
  
Operacions i Equips
  
d'Elaboració d'Aliments 2 - 2
  
Perruqueria 6 - 6
  
Producció d'Arts Gràfiques 2 1 3
  
Producció Tèxtil i
  
Tractaments Fisicoquímics 2 - 2
  
Servicis de Restauració 3 - 3
  
Soldadura 1 - 1
  
Totals 58 3 61
  
3.2 Titulacions exigides.
  
Estar en possessió o en condicions d'obtindre el títol de diplomat universitari, enginyer tècnic, arquitecte tècnic o equivalent a efecte de docència.
  
De conformitat amb el que s'ha establit en els articles 10 i 22.2 i en l'annex VI b) del Reial Decret 777/1998, de 30 d'abril, són equivalents a efecte de docència les titulacions que es detallen a continuació per a cada especialitat:
  
1. Cuina i pastisseria
  
- Tècnic superior en Restauració.
  
- Tècnic especialista en Hoteleria.
  
2. Estètica
  
- Tècnic superior en Estètica.
  
- Tècnic especialista en Estètica.
  
3. Fabricació i Instal·lació de Fusteria i Moble
  
- Tècnic superior en Producció de Fusta i Moble
  
4. Manteniment de Vehicles
  
- Tècnic superior en Automoció.
  
- Tècnic especialista en Mecànica i Electricitat de l'Automòbil.
  
- Tècnic especialista en Manteniment de Màquines i Equip de Construcció i Obres.
  
- Tècnic especialista en Automoció.
  
5. Mecanitzat i Manteniment de Màquines
  
- Tècnic superior en Producció per Mecanitzat.
  
- Tècnic especialista en Muntatge i Construcció de Maquinària.
  
- Tècnic especialista en Micromecànica de Màquines Eines.
  
- Tècnic especialista en Micromecànica d'Instruments.
  
- Tècnic especialista Instrumentalista en Sistemes de Mesura.
  
- Tècnic especialista Utillatges i Muntatges Mecànics.
  
- Tècnic especialista Mecànic d'Armes.
  
- Tècnic especialista en Fabricació Mecànica.
  
- Tècnic especialista en Màquines Eines.
  
- Tècnic especialista en Matrius i Motles.
  
- Tècnic especialista en Control de Qualitat.
  
- Tècnic especialista en Micromecànica i Rellotgeria.
  
6. Perruqueria
  
- Tècnic especialista en Perruqueria.
  
7. Producció en Arts Gràfiques
  
- Tècnic superior en Producció en Indústries d'Arts Gràfiques.
  
- Tècnic especialista en Composició.
  
- Tècnic especialista en Enquadernació.
  
- Tècnic especialista en Impressió.
  
- Tècnic especialista Processos Gràfics.
  
- Tècnic especialista en Reproducció Fotomecànica.
  
- Tècnic especialista en Composició d'Arts Gràfiques.
  
8. Servicis de Restauració
  
- Tècnic superior en Restauració.
  
- Tècnic especialista en Hoteleria.
  
9. Soldadura
  
- Tècnic superior en Construccions Metàl·liques.
  
- Tècnic especialista en Construccions Metàl·liques.
  
- Tècnic especialista en Soldadura.
  
- Tècnic especialista en Fabricació Soldada.
  
- Tècnic especialista en Caldereria en Xapa Estructural.
  
Així mateix, i de conformitat amb la disposició transitòria segona del Reial Decret 777/1998, de 30 d'abril, es consideren igualment equivalents a estos efectes les titulacions així declarades en l'annex III del Reial Decret 850/1993, de 4 de juny, sempre que acrediten, a més a més, la seua experiència docent durant, almenys, dos anys en centres educatius públics dependents de la Conselleria de Cultura i Educació.
  
En el cas que les esmentades titulacions s'hagen obtingut a l'estranger, haurà d'haver-se concedit la corresponent homologació segons el Reial Decret 86/1987, de 16 de gener, o el seu reconeixement a l'empara del que s'ha establit per la Directiva 89/48/CEE i el Reial Decret 1.665/1991, de 25 d'octubre.
  
3.3 Temaris.
  
Per a totes les especialitats convocades d'este cos docent: Ordre d'1 de febrer de 1996 (BOE de 13 de febrer).
  
TÍTOL II
  
Convocatòria de procediment
  
per a l'adquisició de noves especialitats.
  
Es convoca procediment perquè els funcionaris de carrera del cos de professors d'Ensenyament Secundari, professors d'escoles oficials d'Idiomes i professors tècnics de Formació Professional directament dependents de la Conselleria de Cultura i Educació, puguen adquirir, d'acord amb el títol III del Reial Decret 850/1993, de 4 de juny, una nova especialitat dins el cos al qual pertanyen de conformitat amb el que s'ha establit en les bases següents:
  
15. Normes generals
  
15.1 Les especialitats que podran adquirir-se mitjançant este procediment seran les mateixes que les convocades per a estos professors pel procediment d'ingrés lliure.
  
15.2 A este procediment, en tot el que no s'haja previst en esta convocatòria, li serà d'aplicació allò que s'ha disposat en la convocatòria de procediments selectius d'ingrés i accés que conjuntament es porta a terme per esta ordre.
  
15.3 El nombre de sol·licituds per especialitat condicionarà el nombre de tribunals, i també els llocs d'actuació.
  
16. Sistema d'habilitació
  
Conformement al que s'ha establit en l'article 40 del Reial Decret 850/1993, de 4 de juny, el sistema d'habilitació consistirà en la realització d'una prova, la qual constarà de l'exposició oral d'un tema de l'especialitat a què s'opta, elegit pel candidat d'entre sis extrets a l'atzar dels que componen la part «A» del temari. L'exposició tindrà dos parts, la primera d'elles versarà sobre els aspectes científics del tema. En la segona, l'opositor haurà de fer referència a la relació del tema amb el currículum oficial de la Comunitat Valenciana i al seu tractament didàctic.
  
El tractament didàctic consistirà en la programació didàctica del tema elegit o de la unitat didàctica que se n'extraga, indicant-hi, en qualsevol cas, els objectius, continguts, activitats d'ensenyament i aprenentatge i d'avaluació, i també els recursos necessaris per al seu desenrotllament. Finalitzada l'exposició, el tribunal podrà realitzar un debat amb el candidat sobre el contingut de la seua intervenció.
  
L'exposició i el debat referits en el paràgraf anterior, que seran públics, tindran una durada màxima, d'una hora i de 30 minuts, respectivament. L'aspirant disposarà, almenys, de dos hores per a la seua preparació, i hi podrà utilitzar el material que estime oportú.
  
17. Requisits dels candidats
  
Per a ser admés al procediment d'habilitació, els aspirants hauran de reunir els requisits següents:
  
a) Ser funcionari o funcionària de carrera del cos de professors d'Ensenyament Secundari, del cos de professors d'escoles oficials d'Idiomes o del cos de professors tècnics de Formació Professional amb destinació en l'àmbit de gestió de la Conselleria de Cultura i Educació.
  
En el cas de funcionaris en situació d'excedència voluntària i dels adscrits en places a l'exterior o anàlegs, el compliment d'este requisit s'entendrà referit a l'últim centre de destinació immediatament anterior.
  
b) Posseir el nivell de titulació i els altres requisits que s'exigixen per a l'ingrés lliure en l'especialitat que s'hi pretenga adquirir.
  
Estos requisits hauran de posseir-se en el dia d'acabament del termini de presentació de sol·licituds.
  
18. Sol·licituds
  
18.1 Forma. Els qui desitgen prendre part en este procediment hauran de fer-ho constar en instància, conforme al model oficial, que els serà facilitada gratuïtament a les direccions territorials de Cultura i Educació i que també podrà ser impresa a través de la pàgina d'internet de la Conselleria de Cultura i Educació: http://www.cult.gva.es/dgp
  
Esta sol·licitud tindrà assignat un número de referència identificador que serà diferent en cadascuna d'elles, per la qual cosa haurà de ser necessàriament un exemplar original amb dos fulls autocopiadors o bé un joc de tres còpies impreses mitjançant internet, de manera que no se'n podran fer fotocòpies, atés que cada sol·licitud ha de tindre un número de referència diferenciat.
  
En omplir la dita sol·licitud faran constar al requadre corresponent l'especialitat per la qual desitgen participar-hi. No es podrà presentar més d'una instància llevat que s'opte a més d'una especialitat. En este cas, hauran de presentar una sol·licitud per cadascuna de les especialitats per les quals hi participe.
  
18.2 Les sol·licituds es dirigiran al director general de Personal de la Conselleria de Cultura i Educació i es presentaran en les direccions territorials de Cultura i Educació d'Alacant, Castelló o València, o als llocs i en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb el que disposa l'article 1 del Decret 130/1998, de 8 de setembre, del Govern Valencià.
  
En el cas que s'optara per presentar la sol·licitud davant d'una oficina de Correus, es farà en sobre obert perquè la instància siga datada i segellada pel funcionari de Correus abans de ser certificada. Si no es realitzara d'esta manera, es considerarà presentada en la data d'entrada en qualsevol dels llocs establits en el paràgraf anterior.
  
Les sol·licituds subscrites pels espanyols a l'estranger podran cursar-se en el termini assenyalat en l'apartat 18.3 de la present base, a través de les representacions diplomàtiques o consulars espanyoles corresponents, les quals les trametran seguidament a l'organisme competent.
  
Els interessats adjuntaran a la sol·licitud el comprovant bancari d'haver satisfet el pagament dels drets d'examen, i també dos fotocòpies del document nacional d'identitat.
  
18.3 El termini de presentació de sol·licituds serà de vint dies naturals, comptats a partir de l'endemà de la publicació d'esta convocatòria en el Diari Oficial de la Generalitat Valenciana.
  
18.4 Els drets d'examen seran de 4.333 PTA (26,04 euros) per al cos de professors d'Ensenyament Secundari i professors d'escoles oficials d'Idiomes, i de 3.059 PTA (18,38 euros) per al cos de professors tècnics de Formació Professional, inclosa la formació de l'expedient, i s'ingressaran mitjançant l'imprés de la instància de participació en alguna de les entitats de crèdit col·laboradores que hi figuren al marge i que vénen determinades en l'annex I de l'Ordre de 26 de febrer de 1993, de la Conselleria d'Economia i Hisenda (DOGV de 17 de març). Les despeses de transferència aniran a càrrec dels interessats. En la sol·licitud haurà de figurar el segell de l'entitat bancària, acreditatiu del pagament de drets, la falta o abonament fora de termini determinarà l'exclusió dels aspirants. En cap cas la presentació i el pagament en l'entitat bancària suposarà eliminació del tràmit de presentació, en termini i forma, de la sol·licitud davant l'òrgan expressat en l'apartat 2 d'esta base.
  
18.5 Les errades materials, de fet o aritmètiques, que s'hi pogueren advertir, podran esmenar-se en qualsevol moment, d'ofici o a petició dels interessats, conforme determina l'article 105.2 de la Llei de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
19. Admissió d'aspirants
  
A este respecte, és d'aplicació a esta convocatòria d'adquisició de noves especialitats la base 4 de la convocatòria de procediments selectius d'ingrés i d'accés que, conjuntament, es duu a terme per la present ordre.
  
20. Tribunals
  
20.1 Per a este procediment, els tribunals que hagen d'actuar seran els mateixos que els dels procediments regulats en el títol I.
  
20.2 Correspon als tribunals:
  
a) La valoració dels coneixements propis i específics de l'àmbit cultural, científic o artístic de l'especialitat a què fa referència l'article 41 del Reial Decret 850/1993, de 4 de juny.
  
b) L'elaboració de les llistes dels aspirants que han sigut declarats aptes.
  
c) L'elevació de les llistes a què fa referència el paràgraf anterior a l'òrgan convocador.
  
En el desenrotllament del procediment, els tribunals resoldran tots els dubtes que hi pogueren sorgir en aplicació d'estes normes, i també com s'ha d'actuar en els casos no previstos.
  
21. Començament i desenrotllament de les proves
  
El començament i el desenrotllament de les proves es realitzarà de conformitat amb el que disposa la base 6 de la convocatòria de procediments selectius d'ingrés i d'accés.
  
22. Qualificació
  
22.1 Valoració de la prova. Els tribunals valoraran la prova com a «apte» o «no apte», i obtindran la nova o noves especialitats únicament els aspirants qualificats com a «aptes».
  
22.2 Finalitzada la prova, els tribunals faran pública, als taulers d'anuncis dels locals on actuen, la llista d'aspirants que han obtingut la qualificació d'«apte».
  
22.3 Una vegada comprovat que els aspirants que han obtingut la qualificació d'«apte» i que reunixen els requisits exigits en la base 17 d'esta convocatòria, la Direcció General de Personal publicarà en el Diari Oficial de la Generalitat Valenciana la resolució amb les llistes úniques d'aspirants que han aconseguit una nova especialitat.
  
Contra esta resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptat des de l'endemà de la seua publicació.
  
Publicada l'esmentada llista, les direccions territorials de Cultura i Educació expediran als interessats la credencial d'habilitació.
  
23. Normes finals
  
1. D'acord amb el que disposa l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, la falta de resolució expressa a les sol·licituds o reclamacions regulades en esta ordre tindrà efectes de desestimació de la sol·licitud o reclamació.
  
2. De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, la present ordre, que posa fi a la via administrativa, podrà ser recorreguda potestativament en reposició davant el conseller de Cultura i Educació en el termini d'un mes a comptar des de l'endemà de la publicació en el Diari Oficial de la Generalitat Valenciana, o bé, cabrà plantejar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 9 d'abril de 2001
  
El conseller de Cultura i Educació,
  
MANUEL TARANCÓN FANDOS
  
ANNEX I
  
Barem per a la valoració de mèrits per a l'ingrés en els cossos de professors d'Ensenyament Secundari, professors d'Escoles Oficials d'Idiomes i professors tècnics de Formació Professional, pels procediments d'ingrés lliure i de reserva de minusvàlids.
  
I. Formació acadèmica (fins a un màxim de quatre punts)
  
1. Expedient acadèmic en el títol al·legat
  
Per este apartat es valorarà exclusivament, de la manera que s'indica a continuació, la nota mitjana que s'obtinga de l'expedient acadèmic aportat pels aspirants corresponent al títol exigit amb caràcter general per a l'ingrés en el cos corresponent.
  
Des de 5,01 fins a 6: 0,500 punts
  
Des de 6,01 fins a 7,5: 1,500 punts
  
Des de 7,51 fins a 10: 2,000 punts
  
Per a l'obtenció de la nota mitjana en els casos en què no figure l'expressió numèrica concreta s'aplicaran les equivalències següents:
  
Aprovat 5,000
  
Bé 6,000
  
Notable 7,000
  
Excel·lent 9,000
  
Matrícula d'honor 10,000
  
Si el certificat acadèmic conté alguna qualificació donada, al seu torn, en forma literal i numèrica, haurà d'utilitzar-se per al càlcul de la mitjana l'expressió numèrica de la dita qualificació.
  
Aquelles qualificacions que no apareguen en el certificat acadèmic, ni en forma literal ni en forma numèrica per constar com a «apte» o «convalidada», seran qualificades amb 5 punts.
  
En cap cas s'adoptarà com a puntuació mitjana de l'expedient acadèmic, la nota mitjana d'este si apareguera en el certificat, tant si ve donada en forma numèrica com en forma literal. I tampoc no es tindran en compte per a la seua obtenció les qualificacions corresponents a projectes final de carrera, tesines o qualificacions anàlogues.
  
Documentació acreditativa:
  
El candidat/la candidata haurà de trametre certificat acadèmic personal, original o fotocòpia compulsada/acarada, en què consten les puntuacions corresponents a totes les assignatures i cursos exigits per a l'obtenció del títol al·legat.
  
A este efecte, els aspirants el títol dels quals haja sigut obtingut a l'estranger hauran d'aportar certificat expedit per l'administració educativa del país en què es va obtindre on s'indique la nota mitjana deduïda de les qualificacions obtingudes en tota la carrera i expresse, a més, la qualificació màxima obtinguda d'acord amb el sistema acadèmic corresponent, a efecte de determinar la seua equivalència amb les qualificacions espanyoles.
  
2. Doctorat i premis extraordinaris
  
2.1 Per posseir el títol de doctor: 2,000 punts
  
Documentació acreditativa: certificat acadèmic o fotocòpia compulsada/acarada del títol de doctor o certificat de pagament de drets d'expedició (Ordre de 8 de juliol de 1988).
  
2.2 Per haver obtingut premi extraordinari en el doctorat: 0,500 punts
  
Documentació acreditativa:
  
Document justificatiu.
  
2.3 Per haver obtingut premi extraordinari en la titulació al·legada per a l'ingrés en el cos: 0,500 punts
  
Documentació acreditativa:
  
Document justificatiu.
  
3. Altres titulacions
  
Per este apartat es valoraran les titulacions universitàries de caràcter oficial, en el cas que no hagueren sigut al·legades com a requisit per a l'ingrés en el cos. En cap cas es valoraran per este apartat els estudis que haja sigut necessari superar (primer cicle, segon cicle o, si s'escau, ensenyaments complementaris) per a l'obtenció del primer títol que es posseïsca de llicenciat, arquitecte superior o enginyer superior.
  
3.1 Titulacions de primer cicle: Per cada diplomatura, enginyeria tècnica, arquitectura tècnica o títols declarats legalment equivalents i pels estudis corresponents al primer cicle d'una llicenciatura, arquitectura o enginyeria: 1,000 punts
  
Documentació acreditativa:
  
Certificat acadèmic o fotocòpia compulsada/acarada del títol al·legat per a l'ingrés en el cos, i també de tots els que presenten com a mèrit o, si s'escau, certificat del pagament dels drets d'expedició conformement a l'Ordre de 8 de juliol de 1988 (BOE de 13 de juliol). En el cas d'estudis corresponents al primer cicle d'una llicenciatura, certificat acadèmic en el qual se n'acredite la superació.
  
3.2 Titulacions de segon cicle:
  
Pels estudis corresponents al segon cicle de llicenciatures, enginyeries, arquitectures o títols declarats legalment equivalents: 1,000 punts
  
Documentació acreditativa:
  
Certificat acadèmic o fotocòpia compulsada/acarada del títol al·legat per a l'ingrés en el cos, i també de tots els que presente com mèrit o, si s'escau, certificat del pagament dels drets d'expedició conformement a l'Ordre de 8 de juliol de 1988 (BOE de 13 de juliol). En el cas d'estudis corresponents al segon cicle, certificat acadèmic en el qual se n'acredite la superació. La presentació de la fotocòpia del títol de llicenciat, enginyer o arquitecte donarà lloc, exclusivament, al reconeixement de la puntuació corresponent a la titulació del segon cicle.
  
Als efectes d'este apartat, els aspirants que hi al·leguen un títol que haja sigut obtingut a l'estranger hauran d'aportar la corresponent homologació o certificat acadèmic on s'acredite la superació dels estudis corresponents al primer o segon cicle, tenint en compte que la presentació de la fotocòpia del títol de llicenciat, enginyer o arquitecte donarà lloc, exclusivament, al reconeixement de la puntuació corresponent a la titulació del segon cicle.
  
4. Titulacions d'ensenyament de règim especial
  
Per este apartat es valoraran les titulacions dels ensenyaments de règim especial atorgades per les escoles oficials d'Idiomes i conservatoris professionals i superiors de Música de la forma següent:
  
4.1 Música i Dansa, grau mitjà: 0,500 punts
  
Documentació acreditativa:
  
Certificat acadèmic o fotocòpia compulsada/acarada del títol al·legat per a l'ingrés en el cos, i també certificat acadèmic o conste que s'ha aconseguit el grau mitjà o fotocòpia compulsada/acarada del títol al·legat o, si s'escau, certificat del pagament de drets d'expedició conformement a l'Ordre de 8 de juliol de 1988 (BOE de 13 de juliol).
  
4.2 Ensenyament d'Idiomes.
  
4.2.1 Cicle elemental: 0,500 punts
  
Documentació acreditativa: Certificat acadèmic on conste que s'ha superat el cicle elemental o fotocòpia compulsada/acarada del títol al·legat o, si s'escau, certificat del pagament de drets d'expedició conformement a l'Ordre de 8 de juliol de 1988 (BOE de 13 de juliol).
  
4.2.2 Cicle superior: 0,500 punts
  
Documentació acreditativa: Certificat acadèmic on conste que s'ha superat el cicle superior o fotocòpia compulsada/acarada del títol al·legat o, si s'escau, certificat del pagament de drets d'expedició conformement a l'Ordre de 8 de juliol de 1988 (BOE de 13 de juliol).
  
5. Títol d'especialització didàctica. Exclusivament per a l'ingrés en el cos de professors d'escoles oficials d'Idiomes; es valorarà la possessió del títol d'especialització didàctica amb 1,000 punts
  
II. Experiència docent prèvia (fins a un màxim de quatre punts)
  
6.1 Per cada any d'experiència docent en el mateix nivell educatiu i especialitat a què opta l'aspirant en centres públics: 0,400 punts.
  
Per cada mes 0,0333 punts.
  
Documentació acreditativa:
  
Full de servicis certificat per la direcció territorial o òrgan competent del Ministeri d'Educació, Cultura i Esport o d'una altra administració educativa amb competències o, si hi manca, certificat del secretari o secretària del centre amb el vistiplau del director o directora, i s'hi farà constar la presa de possessió i cessament i l'especialitat impartida.
  
6.2 Per cada any d'experiència docent en el mateix nivell educatiu i especialitat a què opta l'aspirant en altres centres: 0,200 punts.
  
Per cada mes 0,0166 punts.
  
Documentació acreditativa:
  
Certificat del director o directora amb el vistiplau del Servei d'Inspecció Educativa, i s'hi farà constar l'especialitat i la durada real dels servicis.
  
6.3 Per cada any d'experiència docent en distint nivell educatiu o diferent especialitat a què opte l'aspirant en centres públics: 0,200 punts.
  
Per cada mes 0,0166 punts.
  
Documentació acreditativa:
  
Full de servicis certificat per la direcció territorial o òrgan competent del Ministeri d'Educació, Cultura i Esport o d'una altra administració educativa amb competències o, si hi manca, certificat del secretari o secretària del centre amb el vistiplau del director o directora, i s'hi farà constar la presa de possessió i cessament i l'especialitat impartida.
  
6.4 Per cada any d'experiència docent en distint nivell educatiu o diferent especialitat a què opte l'aspirant en altres centres: 0,100 punts.
  
Per cada mes 0,0083 punts.
  
Documentació acreditativa:
  
Certificat del director o directora amb el vistiplau del Servei d'Inspecció Educativa, i s'hi farà constar l'especialitat i la durada real dels servicis.
  
Per este apartat II només es tindrà en compte un màxim de deu anys. Cadascun dels quals haurà de ser valorat solament en un dels apartats anteriors. Així mateix, no s'hi podrà acumular les puntuacions corresponent als apartats anteriors quan els servicis s'hagen prestat simultàniament en més d'un centre docent.
  
Quan no s'acredite l'especialitat, els servicis s'entendran prestats en distinta especialitat a què s'opta.
  
En el cas de centres que no estiguen actualment en funcionament, l'experiència podrà justificar-se, en defecte del certificat del director o directora amb el vistiplau del Servei d'Inspecció Educativa, mitjançant certificat expedit per l'esmentat Servei d'Inspecció, de conformitat amb les dades que existisquen en la citada unitat.
  
Només es valoraran els servicis prestats en els ensenyaments que correspon impartir als cossos regulats en la Llei Orgànica d'Ordenació General del Sistema Educatiu.
  
Els servicis prestats a l'estranger s'acreditaran mitjançant certificats expedits pels ministeris d'educació dels respectius països, en els quals haurà de constar el temps de prestació de servicis i el caràcter del centre, públic o privat, el nivell educatiu i la matèria impartida. Quan no s'acredite la matèria impartida o la mateixa no coincidisca amb les especialitats dels cossos objecte de la present convocatòria, els servicis s'entendran prestats en distinta especialitat a què s'opta. Els servicis prestats a l'estranger es valoraran pel subapartat que corresponga segons les dades que continga el certificat. Els esmentat certificats hauran de presentar-se traduïts a alguna de les llengües oficials de la Comunitat Valenciana.
  
Així mateix, s'entendrà per centres públics els centres integrats en la xarxa pública de l'estat o de les comunitats autònomes amb competències plenes en matèria d'educació, i no així aquells que depenguen dels ajuntaments o d'altres entitats de dret públic.
  
III. Altres mèrits (fins a un màxim de dos punts)
  
7.1 Per cada curs de formació o perfeccionament superat, convocats per les administracions educatives, per institucions sense ànim de lucre, quan hagen sigut homologats o reconeguts per les administracions precitades, o per universitats, relacionats bé amb els aspectes científics o didàctics de l'especialitat a què s'opta o bé amb l'organització escolar, les noves tecnologies aplicades a l'educació, la psicopedagogia i la sociologia de l'educació (es puntuarà fins a un màxim d'un punt i mig):
  
- Durada no inferior a trenta hores: 0,200 punts
  
- Durada no inferior a cent hores: 0,400 punts
  
A estos efectes seran acumulables els cursos no inferiors a 15 hores que hagen sigut realitzats en els CEFIRE o centres anàlegs d'altres administracions públiques i estiguen relacionats amb la mateixa matèria.
  
Documentació acreditativa:
  
Certificat d'estos expedit per l'òrgan o autoritat competent de la corresponent administració educativa, institució o universitat on conste de manera expressa el nombre d'hores de durada del curs i, si s'escau, l'homologació o reconeixement; si no s'aporta l'esmentat certificat no s'obtindrà puntuació per este apartat.
  
7.2 Per cada curs que no reunisca els requisits de l'apartat 7.1, seminari, grup de treball i projecte de formació en centres que hagen sigut convocats per les administracions educatives, per institucions sense ànim de lucre, que hagen sigut homologats o reconeguts per les administracions precitades, o per universitats. Es puntuarà 0,05 punts per cada 20 hores, no puntuant-se la resta d'hores inferiors a 20. Es puntuarà fins a un màxim de 0,5 punts.
  
Documentació acreditativa:
  
Certificat d'estos expedit per l'òrgan o autoritat competent de la corresponent administració educativa o universitat on conste de manera expressa el nombre d'hores de durada del curs i, si s'escau, l'homologació o reconeixement; si en l'esmentada certificació no figuren el nombre d'hores o no s'hi fa constar l'homologació o reconeixement, no s'obtindrà puntuació per este apartat.
  
7.3 Exclusivament per a l'especialitat d'Educació Física.
  
Per figurar o haver figurat en la relació d'Esportista d'Alt Nivell, segons el Reial Decret 1.467/1997, de 19 de setembre, o d'Esportista d'Elit de la Comunitat Valenciana de Nivell A, segons la Llei 4/1993, de 20 de desembre, de l'Esport de la Comunitat Valenciana, de la Generalitat Valenciana, o per complir les condicions establides en la disposició transitòria de l'Ordre de 15 d'octubre de 1997, de la Conselleria de Benestar Social: 2,000 punts.
  
Per figurar o haver figurat en la relació d'Esportista d'Elit de la Comunitat Valenciana de Nivell B, segons la Llei 4/1993, de 20 de desembre, de l'Esport de la Comunitat Valenciana, o per complir les condicions establides en la disposició transitòria de l'Ordre de 15 d'octubre de 1997, de la Conselleria de Benestar Social: 1,000 punts.
  
Documentació acreditativa:
  
Certificat de l'organisme competent en què conste expressament l'esmentada qualificació o fotocòpia del Diari Oficial de la Generalitat Valenciana o del Butlletí Oficial de l'Estat on aparega relacionat.
  
Notes:
  
Primera. Únicament seran baremats aquells mèrits perfeccionats fins a la data d'acabament del termini de presentació de sol·licituds.
  
Segona. En cap cas seran valorats per l'apartat III (altres mèrits) aquells cursos o assignatures la finalitat dels quals siga l'obtenció d'un títol acadèmic, màster o una altra titulació de postgrau.
  
Tercera. Els documents redactats en llengües d'altres comunitats autònomes hauran de traduir-se a una de les dos llengües oficials de la Comunitat Valenciana per a la seua validesa.
  
En el cas de llengües estrangeres, s'haurà de traduir per intèrpret jurat.
  
ANNEX II
  
Barem per a la valoració dels mèrits per a l'accés de funcionaris docents dels cossos o escales classificades en el grup «B» en el cos de professors d'Ensenyament Secundari.
  
1. Experiència docent prèvia i funcions específiques desenvolupades (fins a un màxim de cinc punts)
  
1.1 Antiguitat (fins a un màxim de quatre punts).
  
Per cada any de servicis efectius prestats en situació de servici actiu com a funcionari o funcionària de carrera en el cos des del qual s'aspira a l'accés i que sobrepasse els huit exigits com a requisit: 0,500 punts.
  
Documentació acreditativa:
  
Full de servicis certificat per la direcció territorial o òrgan competent del Ministeri d'Educació, Cultura i Esport o de la resta d'administracions autonòmiques amb competències educatives.
  
1.2 Exercici de càrrecs directius i llocs en els consells escolars dels centres (fins a un màxim d'1,5 punts).
  
1.2.1 a) Per cada any com a director o directora en centres docents públics, vicedirector o vicedirectora en extensions de Batxillerat o en seccions de Formació Professional, o en seccions d'Ensenyament Secundari: 0,200 punts
  
1.2.1 b) Per cada any com a cap d'Estudis o secretari o secretària, vicedirector o vicedirectora o vicesecretari o vicesecretària en centres docent públics, professor delegat o professora delegada en seccions de Formació Professional o cap d'Estudis en extensions de Batxillerat o en seccions d'Ensenyament Secundari: 0,100 punts
  
Documentació acreditativa:
  
Fotocòpia compulsada/acarada del document justificatiu del nomenament expedit per la direcció territorial de la Conselleria de Cultura i Educació o òrgan competent del Ministeri d'Educació, Cultura i Esport o de la resta d'administracions autonòmiques amb competències educatives on conste la data i la presa de possessió i de cessament o continuïtat, si s'escau.
  
1.2.2 Per cada any com a membres electes, com a representants del professorat en el consell escolar del centre: 0,100 punts
  
Documentació acreditativa:
  
Fotocòpia compulsada/acarada del document justificatiu del nomenament on conste la presa de possessió i cessament o continuïtat, si s'escau.
  
2. Cursos de formació i perfeccionament superats (fins a un màxim de tres punts)
  
Per cada curs convocat per les administracions educatives, amb competències plenes, per institucions sense ànim de lucre que hagen sigut homologades o reconegudes per les administracions precitades, o per les universitats, relacionats bé amb els aspectes científics o didàctics de l'especialitat a què s'opta, o bé amb l'organització escolar, les noves tecnologies aplicades a l'educació, la didàctica, la psicopedagogia i sociologia de l'educació:
  
2.1 Durada no inferior a trenta hores: 0,250 punts (per este apartat es podrà valorar fins a 1 punt).
  
A estos efectes seran acumulables els cursos no inferiors a 15 hores que hagen sigut realitzats en els CEFIRE o centres anàlegs i relacionats amb la mateixa matèria.
  
2.2 Durada no inferior a cent hores: 0,500 punts (per este apartat es podrà valorar fins a 2 punts).
  
Documentació acreditativa:
  
Certificat expedit per l'òrgan o autoritat competent de l'administració educativa o de la universitat convocadora dels cursos on conste expressament el nombre d'hores de durada del curs i, si s'escau, l'homologació o reconeixement.
  
3. Mèrits acadèmics i altres mèrits (fins a un màxim de dos punts)
  
3.1 Mèrits acadèmics (fins a un màxim d'1 punt).
  
a) Pel grau de doctor en la titulació al·legada per a l'ingrés en el cos: 0,300 punts
  
Documentació acreditativa:
  
Fotocòpia compulsada/acarada del títol de doctor o certificat del pagament dels drets d'expedició conformement a l'Ordre de 8 de juliol de 1988 (BOE de 13 de juliol).
  
b) Per cada títol superior distint a l'al·legat per a l'ingrés en el cos: 0,200 punts
  
Documentació acreditativa:
  
Fotocòpia compulsada/acarada del títol al·legat per a l'ingrés en el cos, i també de tots els que s'acrediten com a mèrits o certificat del pagament dels drets d'expedició conformement a l'Ordre de 8 de juliol de 1988 (BOE de 13 de juliol).
  
c) Per cada títol superior en altres seccions, branques o especialitats distintes de les anteriors acreditats o de l'al·legat per a l'ingrés en el cos: 0,100 punts
  
Documentació acreditativa:
  
Fotocòpia compulsada/acarada del títol exigit per a l'ingrés en el cos, i també de tots els que s'acrediten com mèrits o certificat del pagament dels drets d'expedició conformement a l'Ordre de 8 de juliol de 1988 (BOE de 13 de juliol).
  
Als efectes dels subapartats b) i c) anteriors, en cap cas es valoraran els estudis que hagen sigut necessaris superar (primer cicle, segon cicle o, si s'escau, ensenyaments complementaris) per a l'obtenció del primer títol que es posseïsca de llicenciat, arquitecte superior o enginyer superior.
  
3.2 Per publicacions relacionades amb l'especialitat o amb la didàctica general, projectes i innovacions tècniques i mèrits artístics. Per este apartat es podrà valorar fins a 0,500 punts.
  
Documentació acreditativa:
  
Els exemplars corresponents, on conste el ISBN, els programes, crítiques i, si s'escau, l'acreditació d'haver obtingut premis.
  
3.3 Per participació en la reforma, experimentació, investigacions i desenrotllament d'experiències pedagògiques en centres educatius. Per este apartat es podrà valorar fins a 0,500 punts.
  
Documentació acreditativa:
  
Certificat de la direcció general o territorial corresponent o del director o directora del centre.
  
Notes:
  
Primera. Únicament seran baremats aquells mèrits perfeccionats fins a la data d'acabament del termini de presentació de sol·licituds.
  
Segona. En cap cas seran valorats aquells cursos o assignatures la finalitat dels quals siga l'obtenció d'un títol acadèmic, màster o una altra titulació de postgrau.
  
Tercera. Els documents redactats en llengües d'altres comunitats autònomes hauran de traduir-se a una de les dos llengües oficials de la Comunitat Valenciana per a la seua validesa.
  
En el cas de llengües estrangeres haurà de traduir-se mitjançant intèrpret jurat.
  
ANNEX III
  
Barem per a la valoració dels mèrits per a l'accés a altres cossos del mateix grup i nivell de complement de destinació.
  
1. Experiència docent prèvia (fins a un màxim de quatre punts)
  
1.1 Per cada any de servicis prestats com a funcionaris de carrera del cos des del qual s'aspira a l'accés: 0,500 punts.
  
Documentació acreditativa:
  
Full de servicis certificat per la direcció territorial o òrgan competent del Ministeri d'Educació, Cultura i Esport o de la resta d'administracions autonòmiques amb competències educatives o, si no n'hi ha, certificat del secretari o secretària del centre amb el vistiplau del director o directora.
  
1.2 Per cada any de servicis efectiu prestats com a funcionaris d'altres cossos docents: 0,250 punts.
  
Documentació acreditativa:
  
Full de servicis certificat per la direcció territorial o òrgan competent del Ministeri d'Educació, Cultura i Esport o de la resta d'administracions autonòmiques amb competències educatives o, si no n'hi ha, certificat del secretari o secretària del centre amb el vistiplau del director o directora.
  
II. Treball desenvolupat (Fins a un màxim de quatre punts)
  
2.1 Condició de catedràtic (fins a un màxim de dos punts)
  
2.1.1 Per tindre adquirida la condició de catedràtics: 1,000 punts.
  
Documentació acreditativa:
  
Fotocòpia compulsada/acarada del document administratiu corresponent.
  
2.1.2 Per cada any de servicis efectius prestats com a catedràtics (fins a un màxim d'un punt): 0,250 punts
  
Documentació acreditativa:
  
Fotocòpia compulsada/acarada del document administratiu corresponent amb diligència on conste la data de presa de possessió i cessament o continuïtat, en el seu cas.
  
2.2 Exercici de càrrecs directius i llocs en els consells escolars del centre (fins a un màxim de dos punts).
  
2.2.1.a) Per cada curs acadèmic com a directors en centres docents públics, vicedirectors en extensions de Batxillerat o en seccions de Formació Professional: 0,500 punts
  
2.2.1.b) Per cada any com a caps d'Estudis o secretaris en centres docents públics, com a professors delegats en seccions de Formació Professional o caps d'Estudis en extensions de Batxillerat: 0,300 punts
  
2.2.1.c) Per cada any com a vicedirectors o vicesecretaris en centres docents públics: 0,300 punts
  
Documentació acreditativa:
  
Fotocòpia compulsada/acarada del document justificatiu del nomenament expedit per la direcció territorial de la Conselleria de Cultura i Educació o òrgan competent del Ministeri d'Educació, Cultura i Esport o de la resta d'administracions autonòmiques amb competències educatives on conste la presa de possessió i de cessament o continuïtat, si s'escau.
  
2.2.2 Per cada any com a membres electes, com a representants del professorat en el consell escolar del centre: 0,250 punts
  
Documentació acreditativa:
  
Fotocòpia compulsada/acarada del document justificatiu del nomenament on conste la presa de possessió i cessament o continuïtat, si s'escau.
  
III. Altres mèrits (fins a un màxim de dos punts)
  
3.1 Mèrits acadèmics
  
3.1.1 Per cada títol superior distint a l'al·legat per a l'ingrés en el cos: 0,200 punts
  
Documentació acreditativa: certificació acadèmica o fotocòpia compulsada/acarada del títol al·legat per a l'ingrés en el cos, i també de tots els que s'acrediten com a mèrits o, si hi manca, certificat del pagament dels drets d'expedició conformement a l'Ordre de 8 de juliol de 1988 (BOE de 13 de juliol).
  
3.1.2 Per cada títol superior en altres seccions, branques o especialitats distintes de les anteriorment esmentades o de l'al·legat per a l'ingrés en el cos: 0,100 punts
  
Documentació acreditativa:
  
Fotocòpia compulsada/acarada del títol al·legat per a l'ingrés en el cos, i també de tots els que s'acrediten com mèrits o, si hi manca, certificat del pagament dels drets d'expedició conformement a l'Ordre del Ministeri d'Educació i Ciència de 8 de juliol 1988 (BOE de 13 de juliol).
  
Als efectes dels subapartats anteriors, en cap cas es valoraran els estudis que hagen sigut necessaris superar (primer cicle, segon cicle o, si s'escau, ensenyaments complementaris) per a l'obtenció del primer títol que es posseïsca de llicenciat, arquitecte superior o enginyer superior.
  
3.1.3 Pel grau de doctorat en la llicenciatura al·legada per a ingrés en el cos: 0,300 punts
  
Documentació acreditativa: certificació acadèmica o fotocòpia compulsada/acarada del títol de doctorat o, si hi manca, certificat del pagament dels drets d'expedició conformement a l'Ordre del Ministeri d'Educació i Ciència de 8 de juliol de 1988 (BOE de 13 de juliol).
  
3.2 Per publicacions, mèrits artístics, projectes i innovacions tècniques (fins a un màxim de 0,500 punts).
  
3.2.1 Per publicacions relacionades amb l'especialitat o amb la didàctica general
  
Documentació acreditativa:
  
Els exemplars corresponents on conste el ISBN.
  
3.2 Per premis en exposicions o concursos d'àmbit nacional o internacional
  
Documentació acreditativa:
  
Els programes, crítiques i, si hi manquen, l'acreditació d'haver obtingut el premi.
  
3.3 Per participació en activitats de reforma i experimentació, investigacions i desenrotllament d'experiències pedagògiques en centres educatius (fins a un màxim de 0,500 punts.
  
Documentació acreditativa:
  
Certificat de la direcció general o territorial corresponent o del director o directora del centre.
  
Notes:
  
Primera. Únicament seran baremats aquells mèrits perfeccionats fins a la data d'acabament del termini de presentació de sol·licituds.
  
Segona. Els documents redactats en llengües d'altres comunitats autònomes hauran de traduir-se a una de les dos llengües oficials de la Comunitat Valenciana per a la seua validesa.
  
En el cas de llengües estrangeres haurà de traduir-se mitjançant intèrpret jurat.
  
ANNEX IV
  
Aspirants que no posseïsquen la nacionalitat espanyola
  
Cognoms:
  
Nom:
  
DNI o document semblant del país d'origen:
  
Cos:
  
Especialitat:
  
Nacionalitat:
  
Requisits de participació base 2.1.1.a) (nacionals d'estats no membres de la Unió Europea).
  
(\*) Estic exempt de la realització de la prova d'acreditació de coneixements de castellà per posseir:
  
( ) Diploma Superior d'Espanyol com a Llengua Estrangera, establit pel Reial Decret 826/1988, de 20 de juliol, modificat i completat pel Reial Decret 1/1992, de 10 de gener.
  
( ) Certificat d'Aptitud d'Espanyol per a Estrangers expedit per les escoles oficials d'Idiomes.
  
( ) Títol de Llicenciat en Filologia Hispànica o Romànica.
  
Data i signatura
  
(\*) A emplenar únicament pels aspirants exempts de la realització de la prova d'acreditació de coneixements de castellà, i que hauran d'adjuntar fotocòpia compulsada de la documentació justificativa al·legada.
  
ANNEX V
  
Model de declaració sota promesa o jurament
  
Nom i cognoms: ..., amb domicili a ..., i amb DNI número ..., declare mitjançant promesa/jurament, a efecte de ser nomenat funcionari o funcionària del cos ..., que no he sigut separat del servici de cap de les administracions públiques i que no em troba inhabilitat per a l'exercici de funcions públiques.
  
Data i signatura
  
Model de declaració promesa/jurament per a aspirants que no posseïsquen la nacionalitat espanyola
  
Nom i cognoms: ..., amb domicili a ..., i amb DNI número ..., declare mitjançant promesa o jurament, a l'efecte de ser nomenat funcionari o funcionària del cos ..., que no he sigut sotmés a cap sanció disciplinària o condemna penal que m'impossibilita l'accés a la funció pública.
  
Data i signatura
  
ANNEX VI
  
Característiques de la prova de contingut pràctic
  
1. Cos de professors d'Ensenyament Secundari
  
Biologia i Geologia
  
L'exercici pràctic constarà de tres parts:
  
1. Identificació visual d'espècies animals i vegetals mediterrànies i de minerals i roques.
  
2. Anàlisi i interpretació de mapes o talls geològics. Identificació de la influència dels factors climàtics, tectònics i litològics en la gènesi d'un paisatge (mitjançant fotografies o diapositives) i/o anàlisi i interpretació d'imatges citològiques (mitjançant fotografies, diapositives o preparacions microscòpiques).
  
3. Resolució de problemes oberts mitjançant en els quals es plantejaran qüestions sobre l'aplicació de conceptes, lleis i teories científiques i la utilització de procediments de treball científic. Estes qüestions podran exigir el disseny d'una experiència, realitzable amb els recursos habituals d'un centre docent, destinada a posar en prova una hipòtesi prèviament plantejada pel tribunal.
  
Dibuix
  
Resolució de tres exercici de diferents sistemes de representació i realització d'una composició plana d'expressió plàstic o color sobre suport de paper, en relació amb la impartició de currículum de les matèries assignades a l'especialitat en l'Educació Secundària.
  
Els aspirants hauran de dur els instruments de dibuix i mesura que consideren adequats, i hauran de tindre en compte que el procediment pictòric de la composició podrà ser llapis, cera, tintes o qualsevol altre, exclosos els aglutinants líquids o viscosos (pintura a l'aigua, a l'oli, etc.).
  
Economia
  
L'exercici pràctic constarà de tres parts:
  
1. Interpretació i anàlisi d'una estadística o gràfica relacionada amb magnituds econòmiques.
  
2. Anàlisi i comentari d'una qüestió o text, d'actualitat econòmica rellevant, d'entre dos (una espanyola i una altra europea) proposades pel tribunal.
  
3. Elaboració d'una simulació empresarial d'entre els dos àmbits del seu funcionament que propose el tribunal.
  
Educació Física
  
Consistirà en la resolució per escrit d'un supòsit pràctic a elegir entre uns quants elaborats pel tribunal. Estos supòsits tindran en compte els blocs de continguts d'Educació Física en ESO i/o Batxillerat.
  
Filosofia
  
L'exercici pràctic constarà de tres parts:
  
1. Anàlisi historicosemàntic d'un terme filosòfic.
  
2. Comentari d'un text filosòfic.
  
3. Resolució d'un problema ètic o lògic.
  
Física i Química
  
Resolució i estratègies de resolució de qüestions i problemes proposats pel tribunal relatius als conceptes, procediments i aplicacions dels continguts que figuren en el temari «A» que regix per al concurs oposició.
  
Formació i Orientació Laboral
  
Resolució de qüestions i exercicis en relació amb la part «A» del temari.
  
Resolució d'un cas pràctic, entre tres proposats pel tribunal, que pose en relació les qüestions específiques que constituïxen la part «A» del temari, analitzant les seues causes i determinant les possibles solucions alternatives.
  
El tribunal valorarà el procés seguit fins a adoptar la solució, les fonts d'informació utilitzades i el domini dels procediments, tècniques i legislació aplicables al supòsit.
  
Francés
  
L'exercici pràctic constarà de dos parts:
  
1. Traducció al Francés, sense diccionari, d'un text d'una extensió aproximada de 300 a 400 paraules.
  
2. Resposta en francés a qüestions d'acord amb els procediments de l'àrea sobre aspectes gramaticals, lèxics i d'anàlisi del discurs, a partir d'un text d'un autor rellevant.
  
Geografia i Història
  
L'exercici pràctic constarà de tres parts:
  
1. Interpretació i comentari d'un mapa geogràfic, d'una gràfica o una estadística que supose l'ús de diverses variables espacials i/o temporals.
  
2. Interpretació i comentari d'un text històric o historiogràfic. Interessant especialment la seua situació en l'entorn d'una època i d'una societat determinades.
  
3. Anàlisi i comentari d'un diapositiva o imatge en color, a triar entre tres, que s'hauran d'identificar. Cadascuna d'elles correspondrà a un dels àmbits artístics tradicionals: arquitectura, escultura i pintura.
  
Grec
  
La prova pràctica estarà constituïda per tres exercicis de traducció:
  
- Un text en prosa per a traduir-lo sense diccionari
  
- Un text en prosa per a traducció amb diccionari i comentari sintacticoestilístic, sociocultural o històric, segons les característiques de l'autor.
  
- Un text en vers per a traducció amb diccionari i comentari foneticomorfogógic i mètric.
  
Els textos proposats hauran de ser dels autors que figuren en el qüestionari que exigix per al concurs oposició
  
Informàtica
  
Disseny d'aplicacions informàtiques que complisquen certs requisits donats sobre estructures de dades, descripció de programes, interfícies d'E/E, i comportaments, procediments d'ús.
  
Desenrotllament, manteniment i verificació de programes en llenguatges estructurats.
  
Utilització de llenguatges i utilitats de sistemes gestors de base de dades relacionals per a la definició, manipulació o administració de dades.
  
Maneig d'utilitats per a verificar o configurar sistemes informàtics.
  
Maneig de funcions primitives del programari. Implementació de procediments per a la configuració o explotació del sistema.
  
Disseny de sistemes en xarxa.
  
Realització de funcions d'explotació i administració en un sistema de xarxa local.
  
El tribunal elegirà dos o més proves, entre les anteriorment esmentades, i donarà a conéixer als opositors, en cas necessari, els mitjans tècnics i la documentació tècnica del programari necessària per al desenrotllament de la prova pràctica.
  
El tribunal valorarà, a més del resultat correcte, si els opositors posseïxen les capacitats de tipus instrumental necessàries i tindrà en compte el procediment seguit per l'opositor en la realització de les proves pràctiques.
  
Anglés
  
L'exercici pràctic constarà de dos parts:
  
1. Traducció a l'anglés, sense diccionari, d'un text d'una extensió aproximada de 300 a 400 paraules.
  
2. Resposta en anglés a qüestions d'acord amb els procediments de l'àrea sobre aspectes gramaticals, lèxics i d'anàlisi del discurs, a partir d'un text d'un autor rellevant.
  
Llatí
  
La prova pràctica estarà constituïda per tres exercicis de traducció:
  
- Un text en prosa per a traduir-lo sense diccionari.
  
- Un text en prosa per a traducció amb diccionari i comentari sintacticoestilístic, sociocultural o històric, segons les característiques de l'autor.
  
- Un text en vers per a traducció amb diccionari i comentari foneticomorfològic i mètric.
  
Els textos proposats hauran de ser dels autors que figuren en el qüestionari que regix per al concurs oposició.
  
Llengua Castellana i Literatura
  
L'exercici pràctic constarà de dos parts:
  
1. Comentari filològic i literari d'un text anterior al segle XVIII.
  
2. Anàlisi d'un text contemporani en els diferents nivells (pragmàtic, semàntic, morfosintàctic i fonològic), en funció de la importància d'estos per al significat global del text.
  
Llengua i Literatura Valenciana
  
L'exercici pràctic constarà de dos parts:
  
1. Comentari filològic i literari d'un text anterior al segle XVIII.
  
2. Anàlisi d'un text contemporani en els diferents nivells (pragmàtic, semàntic, morfosintàctic i fonològic), en funció de la importància d'estos per al significat global del text.
  
Matemàtiques
  
Resolució i estratègies de resolució de qüestions i problemes proposats pel tribunal relatius als conceptes, procediments i aplicacions dels continguts que figuren en el temari A que regix per al concurs oposició.
  
Música
  
1. Audició i anàlisi d'una peça musical (melòdica, agogicodinàmica, tímbrica, harmònicocontrapuntística, formal i estilística) i la seua aplicació pedagògica. L'obra serà proposada pel tribunal.
  
2. Comentari, anàlisi i solfeig a primera vista d'un fragment musical que tinga entre 16 i 24 compassos, proposat pel tribunal.
  
3. Interpretació d'una obra musical (o d'un fragment d'una obra, segons la seua extensió) elegida pel tribunal entre cinc proposades per l'opositor, amb l'instrument que hi aporte o bé al piano. En el cas dels opositors que trien cant, interpretaran l'obra a capella o acompanyant-se d'instrument. Es valorarà el nivell de dificultat de la partitura, de la tècnica de l'instrument, i la qualitat de la interpretació.
  
Psicologia i Pedagogia
  
La prova pràctica constarà de qüestions relatives als diferent tipus d'intervenció que haja de realitzar en un centre escolar el psicopedagog o l'equip d'orientació educativa i psicopedagògic, tals com:
  
a) Realització d'una proposta curricular específica consistent a analitzar un supòsit pràctic referit a un grup d'alumnes amb endarreriments d'aprenentatge, proposta d'actuacions conduents a proporcionar la resposta educativa adequada, prenent com a referència el currículum de l'etapa, i concretar les seues possibles adaptacions o modificacions curriculars.
  
b) Justificar i elaborar un dictamen d'escolarització sobre alumnes amb necessitat educatives especials a partir de la informació proporcionada.
  
c) Establir i justificar, a partir d'un supòsit concret, el programa de suport a un pla d'acció tutorial.
  
d) Dissenyar un pla d'activitats del departament d'orientació referent a les possibilitats d'orientació acadèmica i professional per a un grup determinat d'alumnes.
  
L'aspirant elegirà una opció entre tres que li presentarà el tribunal.
  
Tecnologia
  
Resolució de problemes i/o exercicis d'aplicació en relació amb la part «A» del temari. El tribunal decidirà sobre l'execució d'exercicis a l'aula-taller.
  
Explotació didàctica d'un projecte (com a resposta a un problema) o de l'anàlisi d'un objecte o sistema tècnic plantejat pel tribunal. El seu desenrotllament haurà de contindre, entre altres aspectes, els objectius didàctics que es pretenen, els continguts que s'estudiaran, el mètode de treball i les activitats d'aula en què es desenrollen i la forma d'avaluar l'aprenentatge dels alumnes.
  
Anàlisi i Química Industrial
  
Resolució de problemes d'anàlisi química o instrumental i interpretació de gràfiques.
  
Instrumentació i/o interpretació d'un diagrama de fluxos o d'una operació d'un procés industrial.
  
A partir d'una mostra subministrada, realització d'una prova experimental en la qual es puga calcular algun paràmetre físic, algun paràmetre per anàlisi instrumental i algun paràmetre microbiològic. L'opositor realitzarà la presentació de l'esquema del procés seguit, càlculs i anàlisi de resultats utilitzant suport estadístic i informàtic.
  
El tribunal, per a la realització de la prova experimental, posarà a disposició dels opositors instruccions de maneig dels instruments i la documentació o bibliografia apropiada.
  
El tribunal valorarà, a més de l'obtenció d'un resultat correcte, el procediment seguit en l'anàlisi, el maneig correcte i acurat de tots els instruments del laboratori, la justificació dels resultats obtinguts i la utilització d'eines informàtiques.
  
Assessoria i Processos d'Imatge Personal
  
Resolució de problemes i exercicis o supòsits pràctics en relació amb la part «A» del temari.
  
Execució, o simulació d'execució, de procediments o fases de procediments relacionats amb la part «A» del temari. En esta part de la prova, l'opositor posarà de manifest la seua competència en l'aplicació de les tècniques i en el maneig dels mitjans necessaris.
  
En l'avaluació, el tribunal tindrà en compte tant el resultat final dels problemes, exercicis o supòsits pràctics, i de l'execució de procediments, així com la manera d'actuar o treballar per a assolir el fi proposat. Així mateix, es tindrà en compte l'acompliment durant tot el procés de les condicions òptimes de seguretat i d'higiene.
  
Per a l'execució dels procediments, el tribunal decidirà sobre la necessitat que l'opositor ha de comptar amb una persona que siga subjecte passiu dels procediments que s'hi ha d'aplicar.
  
Construccions Civils i Edificació
  
Estudi de diverses solucions alternatives a un problema constructiu donat.
  
Càlcul i dimensionament d'elements d'obra; tal com, donades unes determinades càrregues, dimensionar una fonamentació superficial.
  
Desenrotllament complet d'un detall constructiu determinat.
  
Mesurament i valoració d'un projecte de construcció i edificació.
  
El tribunal prendrà l'opció de plantejar dos o més de les proves anteriors.
  
El tribunal valorarà el procés seguit fins a adoptar la solució, les fonts d'informació utilitzades i el domini dels procediments, càlculs i normes tècniques aplicables al supòsit.
  
Hoteleria i Turisme
  
Realització d'un supòsit pràctic d'administració d'un establiment del sector d'hoteleria o d'un pla de màrqueting turístic.
  
A partir d'un supòsit pràctic d'elaboracions culinàries, descriure les tècniques més significatives, les fases del procés d'elaboració i de servici més importants i els resultats que s'hi han d'obtindre.
  
El tribunal valorarà el domini de l'aplicació de sistemes, normes, mètodes, tècniques i procediments específics.
  
Intervenció Sociocomunitària
  
A partir del plantejament de distints supòsits pràctics relacionats amb la part «A» del temari, l'opositor ha de realitzar definició d'objectius, selecció de recursos humans i materials, identificació d'estratègies d'intervenció, seqüència d'activitats, establiment de criteris d'avaluació.
  
El tribunal valorarà la solució proposada al problema plantejat en el supòsit pràctic i les pautes adoptades per a arribar a la seua obtenció.
  
Organització i Processos de Manteniment de Vehicles
  
Mesurament i comprovació de paràmetres habitualment utilitzats en els processos de manteniment de vehicles.
  
Realització d'operacions de muntatge i desmuntatge habituals en el manteniment de vehicles autopropulsats.
  
El tribunal decidirà la conveniència de realitzar una prova pràctica que integre les realitzacions anteriors, o bé, comprovar les capacitats de l'opositor mitjançant proves independents.
  
El tribunal valorarà el procediment seguit per l'opositor en la realització de la prova pràctica sobre els resultats obtinguts.
  
Organització i Projectes de Fabricació Mecànica
  
Planificació i organització d'una actuació de control de qualitat en un procés industrial, aplicant tècniques de control i analitzant els resultats obtinguts sobre la qualitat d'un producte.
  
Elaboració d'un projecte per a fabricació mecànica, a partir de les especificacions tècniques i/o el pla d'un subconjunt adequat per a ser produït en gran sèrie i format per dos tipus de peces, de les quals una és comercial i l'altre tipus de peça s'obté per mecanitzat seguint un procés de fabricació conegut.
  
Programació de la producció en fabricació mecànica amb la finalitat de planificar una producció de fabricació mecànica, aplicant tècniques de control i veient millores amb el fi d'augmentar la qualitat del producte.
  
El tribunal donarà a conéixer oportunament als opositors els mitjans tècnics i la documentació que requerix la prova pràctica.
  
El tribunal valorarà, a més del resultat correcte, si els opositors posseïxen les capacitats de tipus instrumental necessàries i tindrà en compte el procediment seguit per l'opositor en la realització de les proves pràctiques.
  
Organització i Projectes de Sistemes Energètics
  
Desenrotllament de diferents apartats del projecte d'una instal·lació típica d'edifici i/o de procés (per exemple: diagrames de principi dels diferents sistemes, càlculs de les xarxes, selecció d'equips, plans generals i de detall en suport de paper o CAD, planificació de muntatges, pla de manteniment, etc.), a partir de condicions establides.
  
Realització d'un conjunt d'intervencions sobre un sistema, equips o màquines d'una instal·lació d'edifici o de procés, real o simulada, relacionades amb la seua regulació i posada al punt, diagnòstic d'avaries i d'estat i el manteniment i reparació.
  
El tribunal tindrà en compte el procediment emprat en la definició, la configuració i el desenrotllament dels projectes de muntatge i plans de manteniment d'instal·lacions i en les intervencions realitzades sobre les estes, i també el resultat final obtingut.
  
Processos en la Indústria Alimentària
  
Realització d'una prova pràctica d'anàlisi d'aliments.
  
A partir d'un supòsit pràctic de transformació d'aliments, elaboració d'un pla de producció.
  
Establiment d'un pla de qualitat per a un procés productiu concret de la indústria alimentària.
  
El tribunal valorarà, a més de l'obtenció d'un resultat correcte, el procés seguit per l'opositor en la resolució de la prova i la destresa i seguretat en la manipulació de materials, mitjans i equipaments, i també l'adequada utilització d'eines estadístiques o gràfiques.
  
Processos i Productes de Vidre i Ceràmica
  
Resolució de problemes, qüestions i exercicis en relació amb la part «A» del temari.
  
Interpretació d'un diagrama de fluxos o d'una operació d'un procés industrial de fabricació de productes de vidre i/o ceràmica. A partir d'un supòsit pràctic proposat, descripció i dimensionat de las màquines i equips necessaris i de les seues característiques tècniques principals.
  
A partir de un supòsit pràctic d'un procés industrial de fabricació de productes de vidre o ceràmica proposat:
  
1. Aplicació de balanços de matèria i energia. Aplicacions pràctiques dels balanços.
  
2. Càlcul de necessitats de fabricació.
  
3. Proposta d'un sistema de qualitat.
  
Resolució d'exercicis amb composicions de productes de vidre i/o ceràmica.
  
Diferents formes d'expressió de les composicions. Estimació teòrica de propietats.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit en la realització de les pràctiques.
  
Processos i Productes en Fusta i Moble
  
Resolució de problemes i/o exercicis específics, o elaboració d'un projecte que done resposta a una necessitat degudament definida, plantejada pel tribunal i que integre diferents aspectes.
  
En ambdós casos, la prova versarà sobre les qüestions específiques que constituïxen la part «A» del temari corresponent a esta especialitat i haurà de recollir, almenys, les parts i/o matèries següents: memòria descriptiva, si escau, de la solució al problema/projecte plantejat; representació gràfica d'elements de mobles i/o fusteria; determinació justificada dels materials que s'han d'emprar; planificació del procés de fabricació del producte (fases, màquines i eines, instal·lacions, recursos humans); mesures de seguretat i de control de qualitat que s'hauran d'aplicar.
  
També es podrà incloure altres matèries, en funció de la prova que establisca el tribunal i dels mitjans disponibles, com és ara: mesurament de característiques i assajos de materials i productes. Programació en control numèric; realització de plànols amb mitjans informàtics; càlculs estructurals. Elaboració de la maqueta d'un moble.
  
Sistemes Electrònics
  
Anàlisi funcional i elèctric de circuits i aplicacions electròniques de caràcter general.
  
Diagnòstic i localització d'avaries en circuits i aplicacions electròniques de caràcter general i/o en sistemes informàtics i telemàtics.
  
Disseny i muntatge de maquetes de circuits electrònics, utilitzant les eines informàtiques necessàries.
  
Elaboració de programes per al control de dispositius microprogramables en llenguatges de baix nivell i alt nivell i de programes informàtics d'aplicació general.
  
Realització de posada al punt d'una xarxa local d'ordinadors, i la seua configuració física, d'acord amb el tipus d'aplicacions que s'implanten.
  
El tribunal elegirà dos o més proves entre les anteriorment esmentades i donarà a conéixer oportunament als opositors els mitjans tècnics i la documentació necessària per al desenrotllament de la pràctica.
  
El tribunal valorarà, a més del resultat correcte, si els opositors posseïxen les capacitats de tipus instrumental necessàries i tindrà en compte el procediment seguit per l'opositor en la realització de les proves pràctiques.
  
Sistemes Electrotècnics i Automàtics
  
Muntatge, connexió i posada al punt d'una instal·lació elèctrica domèstica i/o industrial.
  
Realització del muntatge d'automatismes simples amb tecnologies pneumàtica i electropneumàtica, i/o hidràulica i electrohidràulica.
  
Realització i posada en marxa d'un automatisme simple, governat per un autòmat programable, elaborant el programa de control adequat.
  
Diagnòstic i localització d'avaries en instal·lacions amb l'equip de mesura adequat, i restablir-ne el funcionament.
  
El tribunal elegirà dos o més proves entre les anteriorment citades i donarà a conéixer oportunament als opositors els mitjans tècnics i la documentació necessària per al desenrotllament de la pràctica.
  
El tribunal valorarà, a més del resultat correcte, si els opositors posseïxen les capacitats de tipus instrumental necessàries i tindrà en compte el procediment seguit per l'opositor en la realització de les proves pràctiques.
  
2. Cos de professors tècnics d'Escoles Oficials d'Idiomes
  
Per a totes les especialitats l'exercici pràctic constarà de tres parts:
  
1. Traducció inversa.
  
2. Traducció directa.
  
3. Anàlisi d'un text contemporani en els diferents nivells (pragmàtic, semàntic, morfosintàctic i fonològic), en funció de la seua importància per al significat global del text.
  
3. Cos de professors tècnics de formació professional
  
Cuina i Pastisseria
  
El tribunal elegirà dos o més pràctiques entre les següents:
  
Realització completa d'un plat, a partir d'una determinada primera matèria bàsica, presentant al tribunal prèviament i per escrit, els processos de treball que es portaran a terme.
  
Realització d'un procés anàleg per a una elaboració pastissera-rebostera o de forn.
  
Proposta de menús per a casos específics.
  
Realització d'operacions de servici en diverses modalitats.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El tribunal donarà a conéixer oportunament als opositors els mitjans tècnics per al desenrotllament de les pràctiques que componen la prova.
  
El tribunal valorarà el nivell d'aprofitament de les primeres matèries, la selecció i la utilització destra d'equips, útils i eines, la idoneïtat de les tècniques culinàries aplicades, la presentació, el plantejament d'alternatives d'elaboració, la justificació dels llocs d'emmagatzemament i conservació, i també l'aplicació de la normativa vigent.
  
Estètica
  
El tribunal elegirà dos o més pràctiques entre les següents:
  
Preparació de pròtesis per a caracterització.
  
Aplicació de tècniques de maquillatge.
  
Aplicació de tècniques de manicura, pedicura i escultura d'ungles.
  
Elaboració de propostes tècniques de canvi sobre la imatge física.
  
Aplicació de tècniques d'higiene facial i corporal.
  
Aplicació de tècniques d'electrostètica.
  
Execució de massatges facials i corporals.
  
Aplicació de tècniques de depilació.
  
Realització de microimplantació de pigments.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El tribunal donarà a conéixer oportunament als opositors els mitjans tècnics i la documentació necessària per al desenrotllament de la pràctica.
  
El tribunal valorarà, a més del resultat correcte, si l'opositor posseïx el sentit estètic i les capacitats de tipus instrumental necessàries i tindrà en compte el procediment seguit en la realització de les pràctiques.
  
Fabricació i Instal·lació de Fusteria i Mobles
  
La prova consistirà en la realització d'un projecte de fabricació i instal·lació de fusteria i moble que contindrà els apartats següents:
  
Representació de plans, vistes i perspectives.
  
Fabricació de l'element amb mitjans tant manuals com mecànics i informàtics.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El tribunal donarà a conéixer oportunament als opositors els mitjans tècnics i la documentació necessària per al desenrotllament de la pràctica.
  
El tribunal valorarà, a més del resultat correcte, el nivell d'aprofitament dels materials la selecció i utilització destra dels equips, estris i eines, el nivell de destresa, la idoneïtat de les tècniques aplicades, i l'aplicació de la normativa vigent.
  
Instal·lació i Manteniment d'Equips Tèrmics i de Fluids
  
El tribunal elegirà dos o més pràctiques entre les següents:
  
- Muntatge de canonades: Realització, sota mesures, d'un entramat de tubs que comprenga corbats, derivacions, eixamplaments, unions soldades i unions esbocades, muntant en un dels trams una vàlvula obús per a presa de pressió.
  
- En una instal·lació frigorífica: Substitució d'un element, recuperació del gas refrigerant, inspecció de les vàlvules del compressor i regulació de termòstats i pressòstats. Càlcul i dimensió d'un condensador o un evaporador.
  
- En una instal·lació de calor. Regulació del cremador i anàlisi de combustió, regulació i ajust d'un grup de pressió de combustible.
  
- En instal·lacions frigorífiques de calor o de condicionament d'aire: Realització de balanços tèrmics d'instal·lacions i anàlisis de rendiments, realització de la regulació de la instal·lació, disseny i mecanització dels elements d'un quadre elèctric.
  
- Davant un esquema o pla d'una instal·lació frigorífica: Selecció dels diàmetres de canonades i càlcul de les caigudes de pressió en cada tram.
  
- Localització d'avaries: Trucatge de la instal·lació per a aconseguir els símptomes de l'avaria que s'ha de localitzar, identificació dels símptomes de l'avaria, explicació de les possibles causes, realització d'un pla d'intervenció per a la reparació i posada en marxa de la instal·lació.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El tribunal donarà a conéixer oportunament als opositors els mitjans tècnics i la documentació necessària per al desenrotllament de la prova pràctica.
  
El tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit en la realització de les pràctiques.
  
Instal·lacions Electrotècniques
  
El tribunal elegirà dos o més pràctiques entre les següents:
  
- Configuració i càlcul d'instal·lacions electotècniques, documentant-ne el procés.
  
- Construcció, a partir dels plànols del projecte, d'instal·lacions electrotècniques.
  
- Diagnòstic i localització d'avaries en instal·lacions electrotècniques i en sistemes de regulació de motors de corrent continu i corrent altern; identificació dels símptomes; explicació de les possibles causes; realització d'un pla d'intervenció per a la reparació i posada en marxa de la instal·lació.
  
- Manteniment de màquines rotatives i construcció de màquines estàtiques.
  
- Programació d'autòmats programables.
  
- Instal·lació d'entorns microinformàtics amb els seus perifèrics bàsics.
  
- Operació del sistema operatiu i programes d'un equip informàtic.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El tribunal donarà a conéixer oportunament als opositors els mitjans tècnics i la documentació necessària per al desenrotllament de la pràctica.
  
El tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit en la realització de pràctiques.
  
Manteniment de Vehicles
  
El tribunal elegirà dos o més pràctiques entre les següents:
  
- Selecció i interpretació de documentació tècnica relacionada amb la constitució i el funcionament dels productes, elements, conjunts o sistemes implicats.
  
- Mesura i comprovació de paràmetres i el seu contrast amb els valors determinats pel fabricant.
  
- Realització d'operacions de desmuntatge i/o muntatge d'elements o conjunts pertanyents al vehicle.
  
- Posada al punt i ajust de sistemes de vehicle.
  
- Detecció i reparació d'avaries o desperfectes provocats en el vehicle.
  
- Resolució per escrit de problemes de caràcter científic/tecnològic relacionats amb la part «A» del temari.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El tribunal donarà a conéixer oportunament als opositors els mitjans tècnics per al desenrotllament de la pràctica.
  
El tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit i el temps emprat en la realització de les pràctiques.
  
Mecanitzat i Manteniment de Màquines
  
Mecanitzat en torn i fresadora de les parts que componguen un conjunt a partir d'un pla, en el qual s'especifiquen les característiques necessàries per a la seua fabricació.
  
Realització del programa de control numèric (CNC) a partir d'un pla de fabricació d'una peça per a mecanitzar en torn o fresadora.
  
Realització del muntatge dels distints elements necessaris perquè es produïsca una seqüència de moviments produïts per uns actuadors pneumàtics o hidràulics partint de la seua descripció.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El tribunal donarà a conéixer oportunament als opositors els mitjans tècnics i la documentació necessària per al desenrotllament de la pràctica.
  
El tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit en la realització de les pràctiques.
  
Operacions i Equips d'Elaboració d'Aliments
  
La prova consistirà en l'elaboració, total o parcial, de productes alimentaris en una planta pilot o obrador que incloga::
  
- Selecció, maneig i control dels equips.
  
- Adequació al procés de les primeres matèries i auxiliars.
  
- Realització de les operacions d'elaboració i/o envasament.
  
- Realització de proves d'autocontrol de qualitat.
  
- Interpretació dels resultats.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El tribunal donarà a conéixer oportunament als opositors els mitjans tècnics i la documentació necessària per al desenrotllament de la pràctica.
  
El tribunal valorarà el nivell d'aprofitament de les primeres matèries, la selecció i utilització destra dels equips, estris i eines, el nivell de destresa, la idoneïtat de les tècniques aplicades, la presentació, el plantejament d'alternatives a l'elaboració, i també l'aplicació de la normativa vigent.
  
Perruqueria
  
El tribunal elegirà dos o més pràctiques entre les següents:
  
- Recollits històrics amb col·locació d'adorns i postissos.
  
- Canvis de forma del cabell temporals i permanents.
  
- Pentinats, acabats i recollits.
  
- Realització de manicura i ungles de fantasia.
  
- Tractaments de mans (hidratació, nutrició, exfoliació).
  
- Aplicació de pròtesis d'ungles (porcellana, fibra de vidre, gel).
  
- Realització de maquillatge.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El tribunal donarà a conéixer oportunament als opositors els mitjans tècnics per al desenrotllament de la pràctica.
  
El tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit en la realització de les pràctiques.
  
Producció en Arts Gràfiques
  
El tribunal plantejarà dos o més pràctiques entre les següents:
  
- Elaboració d'una forma impresa, realitzant unes primeres proves d'ajust.
  
- Configuració d'una pàgina a partir d'un original fotogràfic i uns textos, amb pautes o sense, de maquetació.
  
- Resolució de casos d'integració de text-imatge.
  
- Identificació del procés de producció utilitzat en la realització d'un producte imprés.
  
- Valoració econòmica de projectes de producció gràfica, tenint en compte el material i l'equip humà que s'haja d'utilitzar.
  
- Comprovació de la qualitat dels productes gràfics fent mesuraments i resolent desviacions de la norma.
  
- Elaboració d'un producte de postimpressió.
  
- Establiment de criteris de recepció de materials i d'ubicació en un xicotet magatzem, tenint en compte condicions d'humitat relativa i temperatura.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El tribunal donarà a conéixer oportunament als opositors els mitjans tècnics i la documentació necessària per al desenrotllament de la pràctica.
  
El tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit en la realització de les pràctiques.
  
Producció Tèxtil i Tractament Fisicoquímic
  
El tribunal elegirà dos o més pràctiques entre les següents:
  
- Realització de càlculs de numeració de fils i deducció de les fórmules aplicades.
  
- Càlculs dels nombres de les metxes i els fils a l'eixida de les diferents màquines que intervenen en el procés de filatura.
  
- Preparació i posada a punt de les diferents màquines que intervenen en els processos de filatura per a l'obtenció d'un nombre determinat de metxa o fil.
  
- Preparació dels fils d'ordit i del ordidors en els telers de calada.
  
- Dibuixar els esquemes i explicar el funcionament d'alguns dels sistemes d'aturada automàtica en els telers de calada.
  
- Realització d'esquemes de lligaments de diferents teixits de calada.
  
- Realització d'esquemes de lligaments de teixits de punt per recollida a una cara, dos cares i jacquard a dos o més colors.
  
- Preparar receptes per a l'estampació tèxtil sobre teixits de fibres naturals i fibres sintètiques.
  
- Preparar receptes per a la tintura de teixits de calada de fibres naturals i de fibres sintètiques d'acord amb el procés de tintura emprada.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
El tribunal donarà a conéixer oportunament als opositors els mitjans tècnics i la documentació necessària per al desenrotllament de la pràctica.
  
El tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit en la realització de les pràctiques.
  
Servicis de Restauració
  
El tribunal elegirà dos o més pràctiques entre les següents:
  
- Planificació dels recursos humans i materials necessaris per a un determinat servici.
  
- Muntatge de diferents servicis, presentació d'un pla de distribució i justificació.
  
- Realització d'operacions de servici en diverses modalitats.
  
- Preparació i presentació de begudes, realitzant la fitxa tècnica d'elaboració.
  
- Avaluació i descripció, per mitjà de la degustació, de les característiques d'una beguda alcohòlica, les seues condicions de conservació i servici.
  
- Elaboració d'un plat, a la vista del client.
  
- Proposta de menús per a casos específics.
  
Una vegada finalitzada la prova, l'opositor realitzarà la justificació del treball des del punt de vista tècnic i didàctic.
  
Es podrà sol·licitar de l'opositor la utilització de programari específic.
  
El tribunal elegirà dos o més pràctiques entre les anteriorment esmentades i donarà a conéixer oportunament als opositors els mitjans tècnics per al desenrotllament de la prova.
  
El tribunal valorarà a més del resultat correcte, el nivell d'aprofitament de les primeres matèries, la selecció i utilització destra dels útils i eines, el nivell de destresa, la idoneïtat de les tècniques aplicades, la presentació i el plantejament d'alternatives en la resolució de les pràctiques.
  
Soldadura
  
El tribunal plantejarà les pràctiques següents:
  
Primera. Construcció de caldereria o estructura metàl·lica, i s'hauran d'efectuar algunes de les operacions següents:
  
- Elaboració del procés de treball.
  
- Desenrotllament o traçat dels elements estructurals o de caldereria especificats en pla.
  
- Tallat o conformat.
  
- Muntatge dels elements.
  
- Realització de les unions d'acord amb les especificacions indicades en el pla.
  
Segona. Aplicació de tècniques d'unió per soldadura.
  
- Especificació del procediment de soldadura d'acord amb el codi de fabricació indicat en la documentació lliurada.
  
- Realització d'una unió per soldadura, aplicant el procediment especificat.
  
Una vegada finalitzada la prova l'opositor realitzarà la justificació del treball des del punt de vista tècnic i didàctic.
  
El tribunal donarà a conéixer oportunament als opositors els mitjans tècnics i la documentació necessària per al desenrotllament de la pràctica.
  
El tribunal valorarà, a més del resultat correcte, si l'opositor posseïx les capacitats de tipus instrumental necessàries i tindrà en compte el procediment seguit en la realització de les pràctiques.
  
ANNEX VII
  
Sol·licitud de no inclusió en les llistes d'aspirants per a ocupar interinitats en cas de no superar el procés selectiu
  
Primer cognom ...
  
Segon cognom ...
  
Nom...DNI ...
  
Adreça:... núm....
  
Localitat...Província ...Codi Postal ....
  
De conformitat amb el que disposa la base 14 de la convocatòria realitzada per Ordre de ... (DOGV ...) per a l'ingrés en els cossos de professors d'Ensenyament Secundari, professors d'escoles oficials d'idiomes i professors tècnics de Formació Professional.
  
SOL·LICITE:
  
No ser inclòs en les llistes d'aspirants per a ocupar interinitats pel cos i especialitat per la qual participe en el procediment selectiu, en el supòsit que no el supere.
  
................, ........ de .............. de ............
  
Signatura
  
ANNEX VIII
  
Temari de l'especialitat de llengua i literatura valenciana per al cos de professors d'Ensenyament Secundari.
  
1. Teoria de la comunicació. Funcions del llenguatge. El signe lingüístic. Sistemes de comunicació lingüístics i no lingüístics.
  
2. La variació lingüística. Varietats i registres.
  
3. El registre estàndard. El registre col·loquial.
  
4. La llengua dels mitjans de comunicació. El llenguatge administratiu i jurídic. El llenguatge de la ciència i de la tècnica.
  
5. Les varietats diatòpiques. Caracterització dels grups dialectals.
  
6. Descripció i caracterització del valencià. Els subdialectes.
  
7. La subagrupació romànica de la llengua. Història de la llengua fins al segle XV.
  
8. Evolució de la llengua des del segle XV fins al segle XX.
  
9. El procés de normativització de principis de segle. Les Normes de Castelló de 1932.
  
10. Els estudis de filologia valenciana al llarg del segle XX.
  
11. Lingüística i sociolingüística. La llengua com a fet social. Llengües en contacte: una constant en la història de la llengua.
  
12. Llengua i societat en el domini lingüístic actual: àmbits d'ús, registres i actituds. Prejudicis lingüístics.
  
13. Estatut jurídic actual de la llengua en el domini lingüístic. El procés de normalització i d'estandardització. Situació sociolingüística del valencià.
  
14. Fonologia I. Sistema vocàlic. La síl·laba i els diftongs. Fenòmens de contacte vocàlic.
  
15. Fonologia II. Sistema consonàntic. Fenòmens de contacte consonàntic.
  
16. Les convencions de la llengua escrita. Ortografia. Puntuació i sintaxi. La distribució del text en l'espai.
  
17. El pla morfosintàctic. L'oració: categories gramaticals, funcions sintàctiques i valors semàntics.
  
18. El sintagma nominal. Estructura i funcions. Morfologia del substantiu i de l'adjectiu.
  
19. Els determinants: l'article, els demostratius, els possessius, els numerals i els indefinits.
  
20. Els pronoms personals forts. Els pronoms febles. Formes, funcions i combinacions.
  
21. El sintagma verbal. Estructura. La complementació verbal.
  
22. El verb. Morfologia verbal.
  
23. La preposició, la conjunció, l'adverbi i les locucions adverbials.
  
24. L'oració composta. Coordinació, juxtaposició i subordinació.
  
25. L'oració substantiva, l'oració de relatiu i l'oració adverbial.
  
26. L'infinitiu, el gerundi i el participi. La negació.
  
27. Semàntica i lexicologia. Lexemes i morfemes. Procediments per a la formació de paraules.
  
28. Els camps semàntics i lèxics. Homonímia, hiperonímia, polisèmia, sinonímia i antonímia.
  
29. El tractament de les habilitats lingüístiques I. El discurs oral. Comprensió i producció de textos orals.
  
30. El tractament de les habilitats lingüístiques II. El discurs escrit. Comprensió i producció de textos escrits.
  
31. La lingüística del text. El text com a unitat d'expressió i comprensió.
  
32. Les propietats del text. Adequació, coherència, cohesió i estilística.
  
33. Les tipologies textuals: tipus de textos.
  
34. La literatura com a comunicació. El discurs literari.
  
35. La narrativa. Els elements narratius.
  
36. La poesia. Recursos de la funció poètica.
  
37. El teatre o els gèneres dramàtics. Caracterització dels elements teatrals.
  
38. Els orígens de la literatura. Trobadors, joglars i poetes.
  
39 Ramon Llull i el naixement de la prosa.
  
39. La historiografia medieval. Les quatre grans cròniques.
  
40. La prosa religiosa i moralitzant dels segles XIV i XV.
  
42 Jaume Roig i l'anomenada «Escola Satírica Valenciana».
  
43. L'Humanisme. Bernat Metge i Antoni Canals.
  
44. Ausiàs March i la lírica dels segles XIV i XV.
  
45. Joan Roís de Corella. La valenciana prosa.
  
46. Els llibres de cavallers. «Curial e Güelfa». «Tirant lo Blanch».
  
47. El teatre medieval: el «Cant de la Sibil·la». Les consuetes. «El misteri d'Elx».
  
48. La literatura popular fins al segle XX.
  
49.El fet literari des del Segle d'Or fins a la Renaixença. Renaixement, Barroc, Neoclassicisme i Preromanticisme.
  
50. El Romanticisme i la Renaixença. Pensament i evolució.
  
51. La poesia del segle XIX.
  
52. El teatre del segle XIX. Teatre romàntic i teatre popular.
  
53. La narrativa del Romanticisme al Naturalisme.
  
54.El Modernisme. Pensament i evolució.
  
55.La poesia i el teatre modernista.
  
56. La narrativa modernista.
  
57. El Noucentisme. Pensament i evolució.
  
58. La literatura dels noucentistes.
  
59. La literatura d'avantguarda de principis del segle XX.
  
60. El conte entre el Modernisme i 1939.
  
61. La literatura valenciana des de principi de segle fins al 1939.
  
62. El teatre des del Modernisme fins al 1939.
  
63. La poesia de tradició simbolista i avantguardista. La literatura de l'exili.
  
64. La novel·la psicològica.
  
65. El periodisme al segle XX.
  
66. El teatre a partir de 1939.
  
67. La novel·la i el conte de postguerra.
  
68. El realisme històric i la poesia social.
  
69. La crítica, l'assaig i els llibres de memòries contemporanis.
  
70. La literatura actual. La poesia, la narrativa i el teatre.
  
71. Els gèneres principals de la literatura de masses: el relat d'aventures, la narració fantàstica i de terror, la novel·la policíaca i/o negra, la novel·la i el conte eròtics, de ciència-ficció, etc.
  
ANNEX X
  
Temari de l'especialitat de valencià per al cos de professors d'Escoles Oficials d'Idiomes.
  
1. Llenguatge i comunicació. Funcions del llenguatge. La competència comunicativa: els seus components.
  
2. Els elements de la situació de comunicació. Àmbits d'ús. La negociació del significat.
  
3. Concepte i ensenyament de la gramàtica. La gramàtica en funció de l'ús de la llengua.
  
4. La llengua oral. Situacions de comunicació oral. Elements i normes que regulen el discurs oral. Estratègies pròpies de la comunicació oral.
  
5. La llengua escrita. Situacions de comunicació escrita. Estructura i elements formals. Normes que regulen el text escrit.
  
6. La llengua oral i la llengua escrita. Autonomia, dependència i relacions mútues.
  
7. Macrofuncions lingüístiques per expressar les intencions comunicatives.
  
8. Anàlisi del discurs. Cohesió i coherència: connectors i marques d'organització textual. Anàfora i catàfora. Deïxi. Referents.
  
9. Discurs directe, discurs indirecte.
  
10. El text narratiu. Estructura i característiques.
  
11. El text descriptiu. Estructura i característiques.
  
12. El text expositiu. Estructura i característiques.
  
13. El text argumentatiu. Estructura i característiques.
  
14. El text instructiu. Estructura i característiques.
  
15. El text conversacional. Estructura i característiques.
  
16. Les operacions discursives i enunciatives. Modalitats d'enunciació.
  
17. Expressió de l'asserció, l'objecció i l'èmfasi.
  
18. Expressió de l'ordre, l'exhortació i la prohibició.
  
19. Expressió de la quantitat.
  
20. Expressió de la qualitat, el grau i la comparació.
  
21. La localització en l'espai. Lloc, direcció i distància.
  
22. La localització en el temps. Durada i freqüència.
  
23. Expressió de la simultaneïtat, la posterioritat i l'anterioritat.
  
24. Expressió del mode, els mitjans i l'instrument.
  
25. Expressió de l'opinió, el desig, la preferència i l'estat d'ànim.
  
26. Expressió de la condició i la hipòtesi.
  
27. Expressió de la certesa, el dubte i la probabilitat.
  
28. Expressió de la causa, la conseqüència i la finalitat.
  
29. Estructura de l'oració: afirmacions, preguntes, negacions i exclamacions.
  
30. El verb: elements constitutius d'una forma verbal. Marques de persona, temps i mode. Classificació dels verbs.
  
31. Conjugació regular. Models. Conjugació irregular. Caracterització dels grups principals.
  
32. Verbs auxiliars i atributius. Haver. Ser. Estar. Semblar.
  
33. Els temps de l'indicatiu. El present, el passat i el futur. Formes i usos.
  
34. El subjuntiu, el condicional i l'imperatiu. Formes i usos.
  
35. L'infinitiu, el gerundi i el participi. Usos i funcions. Les perífrasis verbals.
  
36. La passiva. Construccions impersonals. Oracions amb subjecte indeterminat. Oracions amb verb d'esdeveniment.
  
37. El grup nominal. El substantiu. Classes, formes i funcions. La substantivació.
  
38. L'adjectiu. Classes, formes i funcions.
  
39. Els determinants (1). L'article. Formes i funcions. L'article personal. Contraccions.
  
40. Els determinants (2). Demostratius, possessius, indefinits i numerals. Formes i funcions.
  
41. Els pronoms personals forts i febles. Formes, funcions i combinacions.
  
42. El relatiu. Formes i funcions.
  
43. L'adverbi. Característiques. Classificació. Funcions. Les locucions adverbials.
  
44. La preposició: funcions i usos. Canvi i caiguda de preposicions.
  
45. El lèxic. Formació i estructura de les paraules. Préstecs.
  
46. La paraula com a signe lingüístic. Homonímia. Sinonímia. Antonímia. Polisèmia. Creativitat lèxica.
  
47. L'adquisició del lèxic. Implicacions didàctiques. Criteris de selecció de textos per utilitzar-los a classe.
  
48. El sistema fonològic valencià (1): les vocals. Variants geogràfiques. Els diftongs. Les semivocals. Correspondència entre sons i grafies. Accent, apòstrof i dièresi.
  
49. El sistema fonològic valencià (2): les consonants. Correspondència entre sons i grafies.
  
50. El sistema fonològic valencià (3): ritme i entonació. Fenòmens de contacte vocàlic i consonàntic. Fonologia i signes de puntuació.
  
51. El domini lingüístic valencià. Varietats. L'estàndard. Projecció exterior.
  
52. Variants sociolingüístiques. Registres i àmbits d'ús. Bilingüisme i diglòssia. Normalització.
  
53. Diferents tipus de llenguatge: científic, tecnològic, comercial, administratiu i jurídic.
  
54. Els mitjans de comunicació valencians: cinema, premsa, ràdio i televisió. El llenguatge periodístic i el llenguatge publicitari.
  
55. El paper de la literatura en el currículum de llengua.
  
56. La literatura valenciana i la llengua literària dels orígens i del Segle d'Or.
  
57. La literatura valenciana i la llengua literària des del segle XVI fins al segle XIX. La Renaixença.
  
58. La narrativa en valencià al segle XX: selecció de textos i anàlisi d'obres representatives.
  
59. L'assaig literari i científic en valencià al segle XX: selecció de textos i anàlisi d'obres representatives.
  
60. La poesia en valencià al segle XX: selecció de textos i anàlisi d'obres representatives.
  
61. El teatre en valencià al segle XX: selecció de textos i anàlisi d'obres representatives.
  
62. Estratègies d'anàlisi de textos.
  
63. Traducció de textos i interpretació de discursos d'una llengua diferent. Models i recursos.
  
64. Aspectes socioculturals en el currículum de Valencià. Tractament i interpretació dels fets culturals en funció de l'heterogeneïtat de l'alumnat: adolescents i adults.
  
65. Societat i cultura valencianes. Mites, costums i tradicions. Reflexió intercultural: tractament i superació d'estereotips i tòpics.